کێشەی ترۆتسکیزم چیە؟ … ئاسۆ کەمال – Dengekan\nbyAso Kamal\tJanuary 16, 2020\tGeneral, Opinion, Slider\nترۆتسکی وەک ڕەخنەگرێکی بیرۆکراتیزمی ستالینی بەشێک لەو ڕەوتە شۆڕشگێڕانەی بەلشەفیە کە لەگەڵ دیاردە و دەرکەوتەکانی بیرۆکراتی لەناو حزب و لەدەوڵەتدا ناڕازین و دەیانەوێ ئاڵوگۆڕ بکەن لەو واقعیەتە بیرۆکراتیەی دوای شۆڕش دروستبوە. بەڵام ترۆتسکی جگە لە بیرۆکراسی ستالین لە هەموو بنەماکانی سۆشیالیزمی دەوڵەتیدا هاوڕا و بەشداربوو، کە لە بەشەکانی ١٠تا ١٦ باسمان کرد وەک هۆکاری شکستی شۆڕشی کۆمۆنیستی لەڕوسیا. کێشەی ترۆتسکی لە دیکتاتۆریەتی حزب و سەرمایەداری دەوڵەتی و سیاسەتی نیپ دا نیە بەڵکو، وەک خۆی دەڵێ لە ” پشتیوانی کردنی دەوڵەت بۆ کۆلاک لە (١٩٢٣-١٩٢٨) کە خەتەری کوشندەی هەبوو بۆ ئایندەی سۆشیالیزم، بەڵام بیرۆکراسی، کە بورژوازی بچوک پشتیوانی دەکا، سەرکەوتوبوو لە بەرتەسکردنەوەی پرۆلیتاریای پێشرەودا، هەروەها لە تێکشکاندنی ئۆپۆزسیۆنی بەلشەفیدا.” 1 تێگەیشتنی ترۆتسکی بەو شێوەیەیە کە سیاسەتی ئابوری دوای لینین لەلایەن ستالینەوە بریتی بوە لە گرنگی نەدان بە پیشەسازیکردنی وڵات و پشتیوانی جوتیارە دەوڵەمەندەکان(کۆلاک) و بەمەش وردە بورژوازی بوژاوەتەوە و بونەتە پشتیوانی چینایەتی بۆ بیرۆکراتی ستالینی و ئەمەش شکستی بە پرۆلیتاریای پیشەسازی هێناوە و بەو هۆیەوە ئۆپۆزسیۆنی بەلشەفیش کە پشتی بەم پرۆلیتاریای پیشەسازی بەستوە لەلایەن ستالین و بیرۆکراتیزمەوە توانراوە تێک بشکێنرێ.!\nئەمە هەرچەند لێکدانەوەیەکی چینایەتی لە گەشەی سیاسەتی ئابوری نوێ نیشان دەدا، کە بوژانەوەی بورژوازی لادێ و لاوازبونی پرۆلیتاریای پیشەسازی نیشان دەدا ، بەڵام لە ١٩٢٨ەوە کە سیاسەتی پلانی ٥ ساڵەی پیشەسازی کردنی ڕوسیا دەست پێدەکا، ئیتر ئەم لێکدانەوە چینایەتیە ناتوانێ هۆکاری مانەوەی بیرۆکراتیزم و گەشەی سەرمایەداری لە ڕوسیادا بخاتەڕوو.\nهەربۆیە هۆکاری سەرەکی ئەوەیە کە ،ترۆتسکی و ئەو ڕەوتە ئۆپۆزسیۆنە چەپەی لە بەرامبەر ستالینیزمدا ڕاوەستابون، پشت بەستبوو نەبوون بە ئەلتەرنایتڤێکی تری سیاسی و ئابوری کە کرێکارانی ڕوسیا لە شۆڕشی ئۆکتۆبەرەوە بەرەو چەسپاندنی دەسەڵاتی کرێکاران بەرێ و بەپێچەوانەی سۆشیالیزمی دەوڵەتیەوە سۆشیالیزمێک دروست بکا کە لەخوارەوە و لە کۆمیتەکانی کارگە و شوراکان و سەندیکاکان و هەموو بەشەکانی چینی کرێکار بکاتە خاوەنی دەسەڵاتی ڕاستەقینەی سیاسی و ئابوری لە سۆڤیەتدا.\nترۆتسکی لە کۆنگرەی ١٠دا لەدژی هەردوو فراکسیۆنی ناڕەسمی ” ئۆپۆزسیۆنی کریكاری و “ناوەندی دیموکراسی” دەوەستێتەوە و لەگەڵ سیاسەتی لینیندایە بۆپاکتاوکردنی حزب لەو فراکسیۆن و ئەندامە کرێکارانەی حزب کە فەرمانی دژی فراکسیۆنی حزب جێ بەجێ ناکەن . ترۆتسکی لە هێرش بۆسەر “ئۆپۆزسیۆنی کرێکاری”لە دەیەمین کۆنگرەی حزبدا دەڵێ”ئۆپۆزسیۆنی کرێکاری بە دروشمی مەترسیدارەوە هاتوتە مەیدان. بتی لە بنەما دیموکراتیەکان دروستکردوە و مافی کرێکارانی لەهەڵبژاردنی نوێنەراندا خستۆتە سەروو حزبەوە.بە شیوەیەک کە حزب نابێ دیکتاتۆری خۆی پیادەبکا، تەنانەت ئەگەر ئەو دیکتاتۆریە بەشێوەیەکی کاتی ناکۆک بێت بە دیموکراسی کرێکاری .” 2\nبگرە زیاتر لە لینین و بەلشەفیەکانی تر ترۆتسکی خوازیاری ” لەپێناو سەربازگیری و میلیتاریزەکردنی کار وەک ئامڕازی توندوتۆڵی کارکردن.”* 3\nهەر ئەمەش وایکرد کە پەیوەندی ترۆتسکی و ئۆپۆزسیۆنی چەپ کە ئەو نوێنەرایەتی دەکرد لەگەڵ سەندیکا کرێکاریەکاندا و شورا کرێکاریەکاندا لاوازببێ لە کاتێکدا ئەم ڕیکخراوە کرێکاریانە بنەمای چینایەتی خەبات دژی بیرۆکراتیزم بوون. هەربۆیە بەپێچەوانەی بەرنامەی حزبی بەلشەفی لە ١٩١٩دا ترۆتسکی و زۆرینەی بەلشەفیەکان دەنگیان بە بڕیارنامەی دژی دەوری ڕاستەوخۆی سەندیکا و شوراکان لەبەرهەمهێناندا دا کە جیاوازی نێوان ئەم دوو بەرنامەیە زۆر ڕۆشنە کە یەکەمیان پەیڕەو لە کۆنترۆڵی کرێکاری و دوەمیان پەیڕەو لە کۆنترۆڵی سەرمایەداری دەوڵەتی “نیپ”دەکا.\nبەرنامەی حزب دەڵێ”٨-تەنیا ڕیکخراوی شورایی دەوڵەت کە وادەکا شۆڕشی کرێکاری بتوانێ دەزگای کۆنی دەولەتی بورژوازی بەیەک زەربە و بنەماکەی نابود بکا.ئەگەر ئەمە ڕونەدا هیچ گەشەی سۆشیالسیتی دەست پێ ناکا.پایەکانی بیرۆکراتی کە پەیوەندی دەوڵەتی پاشایەتی و دیموکراسیە بورژوازیەکان لەگەڵ بەرژەوەندی خاوەن زەویەکان و سەرمایەداران دەپارێزێ. لەڕوسیە شکاوە. بەدڵنیاییەوە خەبات دژی بیرۆکراتیەت هێشتا کۆتایی نەهاتوە. بیرۆکراتی هەڵدەدا کە بەشێک لە جێگەکانی بەدەست بێنێتەوە ولەڕیگەی ئاستی نزمی فەرهەنگی خەڵک .”\n٩-ڕێکخستنی هەموو زەحمەتکێشان لە سەندیکاکاندا.بەشیوەیەکی سیستماتیک سەندیکا ببێتە ئۆرگانی ئیدارەی ئابوری.”*4\nلەکاتێکدا کۆنگرەی دەیەمی حزب 5 *ئەم بڕگەیە ڕەت دەکاتەوە کە ئیدعای فراکسیۆنی “ئۆپۆزسیۆنی کرێکاری” ڕاست بێ کە حزب لە بەرنامەی ١٩١٩ لایداوە، بەڵام لینین لە بڕیارنامەی “دەربارەی دەور و ئەرکی سەندیکاکاندا دانی پێدا دەنێ و دەڵێ” سیاسەتی ئابوری نوێ زنجیرەیەک گۆرانکاری بنەڕەتی لە دۆخی پرۆلیاتاریا ،و لە ئەنجامیشدا لە دۆخی سەندیکاکاندا پێک دەهێنێ.\nبەشی زۆری هۆیەکانی بەرهەمهێنان لەدەستی دەوڵەتی پرۆلیتاری دەمێنێتەوە.”بەڵام گۆڕانکاریەکان پاشەکشەیەکن “لەوانە بازرگانی و سەرمایەداری ڕیگەپێدراو دەبن و گەشەدەکەن.کاروباری بازرگانی و سەرمایەداری لەلایەن دەوڵەتەوە ڕیک دەخرێ و لەلایەکی ترەوە دامەزراوە سۆشیالیستی کراوە دەوڵەتیەکان دەبنە سەربەو شیوەیەی پێی دەوترێ خود حساباتی ، واتە پاشکۆی ئەسڵی بازرگانی دەبن.ئەم کارە لە هەلومەرجی دواکەوتویی فەرهەنگی گشتی و هیلاکی وڵاتدا بەناچاری دەکێشێتە ئەوەی کە لە زەینی جەماوەردا ئەنجومەنی بەڕیوەبەری ئەم دامەزراوانە دەکەونە بەرامبەر ئەو کرێکارانەی کە لەم دامەزراوانەدا کاردەکەن.”6*\nئەم سیاسەتە ئابوریە نوێیە کە دەوڵەت دەکاتە سەرمایەدارێک و لە کارگەدا تاک بەڕێوەبەرێکی سەرمایەدار بەرامبەر کرێکاران دادەنێ ، بێگومان هەمان واقعیەت لە زەینی کرێکاراندا ڕەنگ دەداتەوە کە هۆیەکانی بەرهەمهێنان لە دەست سەندیکای زەحمەتکێشان وەک ئۆرگانی ئابوری دەرهێنراوە و دراوەتە دەست تاک بەڕیوەبەرێکی سەرمایەداری دەوڵەتی.\nترۆتسکی بەرامبەر ئەم سیاسەتە نەک وەک فراکسیۆنی “ئۆپۆزسیۆنی کرێکاری ” نەوەستایەوە بەڵکو “لایەنگری ئەو لە میلیتاریزەکردنی کار گومانی لای بازنەی سەندیکاکان لەسەر دروستکرد.”7*\nئەم دۆخەی چینی کرێکاری ڕوسیا لەسایەی “نیپ”دا بۆی هاتە پێشەوە، لە گەڕانەوەی کاری بەکرێ و تەنانەت بە پارچە و پێشبڕکێ، هەروەها نەمانی دەوری سەندیکا و شوراکان و زاڵبونی دەوری تاک بەڕێوبەری حزبی ، ئەمانە هەمووی بونە هۆی ئەوەی کە ئۆپۆزسیۆنی چەپی ناو حزب کە ترۆتسکی ڕابەری دەکرد لە بازنەیەکی تەسکی حزبیدا دژی بیرۆکراتیزمێکی حزبی کە پایەی ئابوری و دەوڵەتی و حزبی خۆی قایم کردبوو شکست بهێنێ و نەتوانێ ئەو کێشمە کێشە چینایەتیەی لەنێو دەوڵەت و دەزگای نوێی بەڕیوەبردندا هاتبوە ئاراوە بەرەو فشارێکی کۆمەڵایەتی کرێکاران بەرێ بۆسەر دەزگای حزبی و دەوڵەتی بیرۆکراتی و پاشەکشەپێکردنی ئەم ڕەوتە دیکتاتۆریەتە حزبیەی ستالین و زۆرینەی سەرکردایەتی بەلشەفیەکان نوێنەرایتیان دەکرد.\nهەربۆیە ترۆتسکی و ئۆپۆزسیۆنی چەپ لەناوحزبدا و تەنیا لەدژی بیرۆکراتیزمی ستالیندا قەتیس مایەوە و باقی مەنهەجی دیکتاتۆری حزبی و سۆشیالیزمی دەوڵەتی بەبێ ڕەخنە و بەقبوڵکراو دانرا. هەربۆیە لەکاتێکدا کە ئەم دیکتاتۆریە حزبیە پێویستی بە چڕکردنەوەی دەسەڵات لەدەست کەمایەتیەکی حزبیدا بوو بۆ بەڕیوەبردنی سەرمایەداری دەوڵەتی ئیتر بیرۆکراتیزم وەک پیویستیەک چ لە حزب و چ لە کۆمەڵگەدا خۆی سەپاند . شکستی ترۆتسکی و ئۆپۆزسیۆنی چەپ لەم بێ تواناییە فکری وسیاسی و ڕیکخراوەەییەدا بوو کە بتوانێ ببێتە قاڵبی کرێکارانی شۆڕشگێڕی ڕوسیا بۆ تیثەڕاندنی مۆدیلی سۆشیالیزمی دەوڵەتی و دەوڵەتی دیکتاتۆری حزبی و هێنانەمەیدانی چینێکی کرێکاری ڕیکخراو لە شورا و کۆمیتەی کارگە و سەندیکا و حزبێکدا کە پێچەوانەی بەلشەفیزم و سەرمایەداری دەوڵەتی کاربکا.\nبەم پێیە ترۆتسکی و ترۆتسکیزم نەیانتوانی بەدیلێکی جیاوازی کۆمۆنیستی لە سۆشیالیزمی دەوڵەتی و سەرمایەداری دەوڵەتی بخەنەڕوو و هەربۆیە ئەم ڕەوتە زیاتر ناسنامەکەی وەک سێکتێکی دژی کەمپی ستالینیزم و ڕەخنەگری بیرۆکراتیزم و دواتر سەرمایەداری دەوڵەتی دەرکەوت، بۆ نمونە تۆنی کلێف وەک ڕەخنەگرێکی سەرمایەداری دەوڵەتی بەرامبەر بە دەولەتی سۆڤیەت دەرکەوت، بەڵام لەهەمان قاڵبی ئەنتی ستالینیزمەوە.\nماویزم هەمان کێشەی ترۆتسکیزمیان هەبوو کە پەیڕەویان لە مۆدیلی سۆشیالیزمی دەوڵەتی دەکرد، بەڵام جیاوازیان لەگەڵ لە سیاسەتی دەوڵەتی سۆڤیەت هەبوو. کۆمۆنیزمی ئەوروپاییش ڕەخنەگریان تەنیا لە دیکتاتۆریەتی تاک حزبی و نەبونی دیموکراسی هەبوو، بەڵام هیچ کام لەم ڕەوتانە مۆدیلیکی جیاوازیان لە سۆشیالیزمی دەوڵەتی نەخستۆتەڕوو.\nترۆتسکی کێشەی دیکتاتۆری ناوخۆی حزبی خستۆتەڕوو بەڵام هۆکاری ئەم دیکتاتۆریەتەی لە مۆدیلی سۆشیالیزمی دەوڵەتی و دیکتاتۆری حزبیدا پەی پێ نەبردوە. ئەو تەنانەت کاتێک نمونەی راکۆفسکی دەهێنێتەوە، کە پێشتر سەرۆکی لیژنەی نوێنەرانی گەلی ئۆکرانیابوە و لە دورخراوەکەیدا وتویەتی، “ئەگەر سەیری دەوڵەتی کرێکاری بکەین کە ڕێگە نادرێ بەوەی ئەندامانی حزبی دەسەڵاتدار کەڵەکەی سەرمایە بکەن دەبینین کە جیاوازیەکان لەسەرەتادا بەهۆی ئیش و کارەوەیە و دواتر دەبێ بە جیاوازی کۆمەڵایەتی، وە من ناڵێم جیاوازی چینایەتی بەڵکو کۆمەڵایەتی.” لە لێکدانەوەی دەرکەوتنی ئەم جیاوازیە کۆمەڵایتیە لە دەوڵەتی سۆڤیەتدا ترۆتسکی بەو ئەنجامگیریە دەگا کە دەڵێ” دەستگرتن بەسەر دەسەڵاتدا تەنیا هەڵوێستی پرۆلیتاریا بەرامبەر بەچینەکانی تر ناگۆڕێ، بەڵکو لەهەمان کاتدا پێکهاتەی ناوخۆیی پرۆلیتاریاش دەگۆڕێ و پەیڕەوکردنی دەسەڵاتدارێتی بەرتەسک دەبێتەوە بۆ کۆمەڵەیەکی دیاریکراوی کۆمەڵایەتی کە بەردەوام هەوڵ دەدا چارەسەری “کێشەی” کۆمەڵایەتی تایبەت بەخۆی بکا، بەوڕادەیەی کە ئەرکەکەی خۆی بە گرنگ دادەنێ.”8*\nکێشەی ترۆتسکی لەم بەرتەسکیە فکری و سیاسیەدایە ،کە بەلشەفیزمی هەر لەو لە قاڵبەی سۆشیالیزمی دەوڵەتی دا دەبینی، سەرەڕای کێشەو ناکۆکیەکانی ئەم سیستەمە سۆشیالیستیە دەوڵەتیە لەگەڵ سۆشیالیزمی واقعیدا. بەڵام هێشتا کێشەکە لە مۆدیلەکەدا نابینێ بەڵکو لە دەرکەوتە زیانبارەکانیدا دەبینێ. تەنانەت کاتێ دەڵێ” بەرنامەی حزب کە دەرکەوتنی بیرۆکراتیزمی بە نەزانی ئیداری جەماوەر و سەختیەکانی لە جەنگەوە کەتبوەوە لێکدەدایەوە ، چەند ڕاسپاردەیەکی سیاسی ڕوتی پێشنیارکرد بۆ تێپەڕاندنی ” تێکدانە بیرۆکراتیەکان”، وەک هەڵبژاردنی هەموو بەرپرسان و لابردنیان لەهەر کاتێکدا، وە لابردنی ئیمتیازاتی مادی، و چاودێری چالاکانە لەلایەن جەماوەرە. بڕوا وابوو کە ئەم ڕێگایە وادەکا کە کاربەدەستەکان دەکاتە کرێکارێکی پیشەیی سادە، وە کاتی،دوای ئەوەی دەبێتە سەرۆک، بەمەش دەوڵەت بەرەبەرە ون دەبێ، بەبێ ژاوەژاو.ئەگەر ئەوە لەبەرچاو بگرین کە شوراکان جێگەی خۆیان چۆڵکرد لەم ماوەیەدا بۆ دەزگایەکی بیرۆکراتی سەربەخۆ لەجەماوەر.”9*\nسەرەڕای هەموو ئەم واقعیەتانەی کە ئەوەی لە ڕوسیادا زاڵە دیکتاتۆریەتێکی حزبیە کە سیستەمی سەرمایەداری دەوڵەتی دەپارێزێ، بەڵام ترۆتسکی لەبەر تێگەیشتنی لەڕوانگەی سۆشیالیزمی دەوڵەتیەوە ئەم دەوڵەتە سۆڤیەتیە بە تێکەڵاوێک لە سۆشیالیزم و سەرمایەداری دەزانێ، لەبەرئەوەی موڵکایەتی دەوڵەت بۆ هۆیەکانی بەرهەمهێنان هەیە، بەڵام بە شیوەیەکی بیرۆکراتیانە و لە پێناو بەرژەوەندی توێژێکی کۆمەڵایەتی بیرۆکراتدا بەکاردەهێنرێ!هەربۆیە پێشنیاری شۆڕشێکی سیاسی لەلایەن ئۆپۆزسیۆنەوە دەکا کە ئەم هەڵە بیرۆکراتیانە ڕاست بکاتەوە کە ستالینیزم دروستی کردوە. هۆکارێکی تری زاڵبونی ئەم بیرۆکراتیزمەش بە پەیڕەوکردنی تیۆری ” جێبەجێکردنی سۆشیالیزم لەیەک وڵاتدا” دەزانێ10. ئەمە دەکاتە پاساوی سەرنەکەوتنی سۆشیالیزمی دەوڵەتی لە ڕوسیادا.\nواتە مانەوە لەهەمان مۆدیلدا بەڵام لە ئاستێکی جیهانیدا نەک لۆکاڵدا چارەسەری کێشەکەیە. بەکورتی سەرەڕای گرنگی دەرکەوتنی ترۆتسکی وەک ڕەخنەگری بیرۆکراتیزمی ستالینی بەڵام بەهۆی مانەوەی ترۆتسکی لەهەمان مۆدیلی سۆشیالیزمی دەوڵەتی بەلشەفیدا، ئەم ڕەوتە کۆمۆنیستیە نەیتوانی گۆڕانکاری لە بزوتنەوەی کۆمۆنیستی و کرێکاریدا دروست بکا و تەنیا وەک ڕەوتێکی حاشیەیی ڕەخنەگر مایەوە و لە ئێستاشدا وەک بەشێک لە بزوتنەوەی کۆمۆنیزمی سەردەم لە بەردەم هەمان کێشەکانی نەبونی بەدیلێکی تری شۆڕشگێڕانەیە بەرامبەر بە سیستەمی سەرمایەداری. لەئاستی ئەنتەرناسیونالیزمیشدا دیسانەوە ڕەوتێکی سیکتاریستی لە بزوتنەوەی کۆمۆنیستی وکرێکاریدا هەبوو لەسەرەتای دروستکردنی ئەنتەرناسیونالی سێهەم، کۆمێنتێرنەوە ئەمەش بەڕۆشنی دەبینین لە پێشنیاری ترۆتسکی بۆ بانگێشتی کۆمێنتێرن11\nدواتر کە مانیفیستی ئەنتەرناسیونالی سێهەم ڕاگەیەندرا ئەم ڕەوتە سیکتاریستیە دەبینین کە بەشەکانی چینی کرێکار بەبنەما وەرناگرێ و لەسەر بنەمای نزیکی لەبەرنامەی بەلشەفیزم و سپارتاکیستەکانەوە ، واتە ئەو ڕەوتە کۆمۆنیستیەی کە لە جەنگی جیهانی یەکەمەوە لە ئەنتەرناسیونالی دوەم جیابۆتەوە، دەکاتە بنەمای وەرگرتنی حزبەکان . لێرەدا ناسنامەی ئەنتەرناسیونالی سێهەم بە دژایەتی ئەنتەرناسیونالی دوەم ڕەنگ ڕێژ دەکرێ و باڵی ڕاست و ناوەڕاستی ئەو ئەنتەرناسیونالیستە دەکرێنە ڕەقیبی پلەیەک.12*\nئەمە پێچەوانەی بنەماکانی ئەنتەرناسیونالی یەکەمی کرێکارانە کە بنەماکانی خەباتی سەرجەم چینەکە و ڕیکخراوەکانی بوو دژی سەرمایەداری بە جیا لە بیروڕای سیاسی جیاواز و تاکتیکی جیاوازەوە. هەر ئەم سێکتاریزمە تاک ڕەوتیەی کە دەسەڵاتی بەلشەفیەکانی پێ قبوڵە دواتر دەبێتە میحوەری ئەوەی کە لە ئەنتەرناسیونالیزمی سێهەم هیچ نەمێنێتەوە جگە لە پاراستنی بەرژەوەندیەکانی ڕوسیا نەبێ.\nلە درێژەی ئەم ڕەوتەدایە کە ئەنتەرناسیونالی چوارەمی ترۆتسکیش ئەم ناسنامەیە دەبێتە دژایەتی ستالینیزم13و ئەنتەرناسیونالیزم و بزوتنەوەی کۆمۆنیستی ئەم قاڵبە سێکتاریستیە دەگرێتە خۆ کە تا ئێستاش گروپە ترۆتسکی و مارکسیستی و لینینستی و حیکمەتیستی و ماویستی و هەموو جۆرەکانی کۆمۆنیزمی سەردەمی پێ دەناسرێتەوە. ئەم قاڵبە بریتیە لە دانانی سنوری تیوری و سیاسی وتاکتیکی گروپ و حزبە کۆمۆنیستیەکان بە بەرنامە و چوارچیوەی ڕێکخراوەیی لەژێر ناوی نوێنەرایەتی چینی کرێکاردا و باقی چینەکە بە پێی ئەم پێوەرانە دەکەونە دەرەوەی ئەم گروپ و جۆرە حزبانەوە. ترۆتسکیزم بەشێک لەم مێژووەی چین و بزوتنەوەی ئێمەیە کە دەرگیری هەمان گرفت و کێشەی مێژوویی کۆمۆنیزمە.\nئەم ڕەوتە جێگای هەبوە وەک بەشێک لە ڕەوتی ڕەخنەگرانەی سەرمایەداری و بەشێک لەو ئومیدە بوە کە ڕەوتی تێکشکانی شۆڕشی سۆشیالیستی ئۆکتۆبەر بەرپێ بگرێ بەڵام وەک لە بەشەکانی پێشوودا باسمان کرد کە ترۆتسکی هەمان پێوانەکانی لینین و باقی بەلشەفیەکانی تری هەبوو لە مەسەلەی دیکتاتۆری حزبی و سەرمایەداری دەوڵەتی و بەگشتی مۆدێلی سۆشیالیزمی دەوڵەتیدا.\nبە جیاوازیەکەوە کە ترۆتسکی لەسەر تێزی “شۆڕشی بەردەوام” پێی دادەگرت وەک بنەمایەکی ستراتیژی بۆ سەرکەوتنی سۆشیالیزم بەڵام ئەم بنەمایە لە چوارچیوەی مۆدیلی سۆشیالیزمی دەوڵەتیدا شتێکی لەبابەتی پڕۆژەکانی چاکردنی سیاسەت و تاکتیکەکانی کۆمێنترن یاخود دروستکردنی ئەنتەرناسیونالی چوارەمی لێ دەردەهات کە هیچ ستراتیژیەکی بۆ شۆڕشی جیهانی چینی کرێکار نەدەدا بەدەستەوە. هەربۆیە ترۆتسکیزم نەیتوانی ڕەوتێکی نوێی سیاسی و چینایەتی نوێ بهێنێتە ئاراوە کە وەڵامی کەموکوڕیە مێژوویی و تیۆری و سیاسیەکانی بەلشەفیزم بداتەوە بەڵکو درێژەپێدەری بەلشەفیزم بووە تا ئێستا. هەربۆیە هەمان کێشەکانی سەردەمی ئێستای کۆمۆنیزم لەم ڕەوتەدا دەبینینەوە. سەرچاوەکان: 1 ترۆتسکی، کتێبی “شۆڕشی خیانەتلێکراو، بەشی ١١\n*2 ئارنست ماندل، دەربارەی بیرۆکراسی، تیۆری “جێنشینی”، فارسی.\n*3 هەمان سەرچاوە\n*4 پێشنیاری تەواوی بەرنامەی حزب کۆمۆنیستی ڕوسیا. لینین . ١٩١٩\n*5 لینین، پێشنیاری یەکەمی بڕیارنامەی کۆنگرەی دەمەی حزب سەبارەت بە لادانی سەندیکالیستی و ئانارشیستی لە حزبی ئێمەدا، لاپەڕە ٧٩٠، هەڵبژاردەکانی لینین، بەزمانی فارسی\n*6 ، لینین ،”دەربارەی دەور و ئەرکی سەندیکاکان لە هەلومەرجی سیاسەتی ئابوری نوێدا., ل٨٢٨، ،١٩٢٢،هەڵبژاردەکانی لینین، بەزمانی فارسی\n*7،شۆڕشی ڕوسیا، ل ٦٤، بەشی ٧، ئاخرین ڕۆژەکانی لینین،ئی ئێچ کار.بەزمانی ئینگلیزی.\n*8 ، ترۆتسکی، کتێبی “شۆڕشی خیانەتلێکراو، بەشی ٥\n*9هەمان سەرچاوە ، بەشی ٣\n10ترۆتسکی، شۆڕشی بەردەوام، شۆڕشی بەردەوام چیە؟ بەشی ٩ https://www.marxists.org/arabic/archive/trotsky/1930-pr/ch09.htm 11 ترۆتسکی ، پێنج ساڵی کۆمێنتێرن، بەشی ٢ هەڵوێست سەبارەت بە حزبە سۆشیالیستەکان\n*12 ترۆتسکی ، مانیفیستی کۆمێنتێرن\n*13 ترۆتسکی، لە دامەزراندنی ئەنتەرناسیونالی چوارەمدا، ئۆکتۆبەری ١٩٣٨\nPrevious كاریكاتێر و جۆره‌كانی تری هونه‌ری شێوه‌كاری له ڕۆژنامه‌گه‌ریدا به‌شی (2) …هه‌ندرێن خۆشناو\nNext مه‌ترسییه‌كانی ده‌وڵه‌تی خاوه‌ن نه‌وت -2- تێری لێین كارڵ


کۆچی دوایی دایکی چوار ئەندامی حیزبی دێموکراتی کوردستان – کوردستان و کورد\nلە رۆژانی ڕابردوودا، دایە “خاتووزین کاکەمەمی” دایکی ٤ ئەندامی حیزبی دێموکراتی کوردستان و خوشکی شەهید “قادر کاکەمەمی” کە وێڕای ٣٦ کەس لە لاوانی شاری مەهاباد لە لایەن کۆماری ئیسلامیی ئێرانەوە گوللـە باران کران، لە شاری مەهاباد کۆچی دوایی کرد.\nنەمر “خاتووزین” لەو دایکە کوردپەروەرانە بوو کە هەمیشە دڵی بۆ ئازادیی نەتەوەکەی لێدەدا و ئاواتی دیتنەوە و لە باوشگرتنەوەی پێشمەرگە و کوڕە دوورەوڵاتەکانی بوو و لەگەڵ ئەوەی کە تەمەنی زۆر بوو، لە زۆربەی خۆپێشاندان و ناڕەزاییەتییەکانی خەڵکی مەهاباد دژ بە کۆماری ئیسلامی، بەشداری چالاکانەی هەبوو و پشتیوانێکی هەمیشەیی لاوانی شاری مەهاباد بوو و لەو چوارچێوەیەدا هەم بەهۆی کوڕە پێشمەرگەکانی و هەم بەهۆی بەشداریی لەو خۆپێشاندان و چالاکییەکاندا، چەندین جار لە لایەن دەزگای ئیتلاعاتی کۆماری ئیسلامییەوە دەسبەسەر و بێرێزی پێکرابوو.\nشایانی باسە،دایە “خاتووزین کاکەمەمی” ساڵی ١٣١٢ی هەتاوی لە گوندی “گردەبەردان”ی شاری مەهاباد لە دایک بووە و چوار کوڕی بە ناوەکانی “کەماڵ، جەماڵ، ئەمیر و ئەنوەر بەروەندی” لەنێو حیزبی دێموکراتی کوردستاندا وەک پێشمەرگە و ئەندامی ئەو حیزبە لە خزمەت گەل و نیشتیمانەکەیاندان و هەروەها برایەکیشی لەپێناو ئامانجەکانی گەلی کورددا بە دەستی ڕێژیمی کوردکوژی کۆماری ئیسلامیی ئێران شەهید کراوە.\nناوەندی ڕاگەیاندنی حیزبی دێموکراتی کوردستان، بەبۆنەی کۆچی دوایی دایە خاتووزین پرسە و سەرەخۆشی خۆی ئاراستەی بنەماڵەی بەڕێزی دایە خاتووزین و بە تایبەت هاوڕییانی ئەندامی حیزب دەکات و خۆی بە شەریکی خەمیان دەزانێ.\nتاگی بابەت: خاتووزین کاکەمەمیشاری مەهابادقادر کاکەمەمی


دوای ئێران ترەمپ لە رێککەوتنامەی ئەتۆمیی رووسیا دەکشێتەوە – دەنگی کورد\nماڵەوە/هەواڵ/جیهان/دوای ئێران ترەمپ لە رێککەوتنامەی ئەتۆمیی رووسیا دەکشێتەوە\nدوای ئێران ترەمپ لە رێککەوتنامەی ئەتۆمیی رووسیا دەکشێتەوە\nدۆناڵد ترەمپ، سەرۆکی ویلایەتە یەکگرتووەکانی ئەمەریکا دوێنێ شەممە رایگەیاند، ئەمەریکا لە رێککەوتنی دووری- مامناوەندی هێزە ئەتۆمییەکان (ئای ئێن ئێف) کە لە سەردەمی جەنگی سارد راگەیەندرا دەکشێتەوە، لەکاتیکدا ئامانج لەو رێککەوتنە سنووردارکردنی بەکارهێنانی هەندێک جۆری مووشەکی ئەتۆمی بوو.\nبەگوێرەی هەواڵێکی ئاژانسی رۆیتەرز، ترەمپ لە کۆبوونەوەیەکی جەماوەریی لە ویلایەتی نێڤادا رایگەیاندووە: "رووسیا، بەداخەوە، رێزی لە رێککەوتنامەکە نەگرتووە، بۆیە ئێمە کۆتای پێدەهێنین و دێینە دەرەوە".\nواشنتن بڕوای وایە، مۆسکۆ سیستەمێکی مووشەکی زەمینی جێگیرکردووە کە هەر کاتێک بیەوێت دەتوانێت بە چەکی ئەتۆمی و لەماوەیەک کەمدا هێرشبکاتە سەر ئەوروپا، بەڵام رووسیا ئەو هەواڵە رەتدەکاتەوە.\nترەمپ هۆشداری داوەتە رووسیا و چین، ئەگەربێت و دەست لە گەشەدان بە چەکەکانیان هەڵنەگرن، ئەوا ئەمەریکاش ئەو پرۆسەیە دەستپێدەکاتەوە.\nلە ساڵی 1987، ئەمەریکا و یەکێتی سۆڤییەتی جاران رێککەوتنێکیان بۆ لادانی مووشەکە دووری- مامناوەندەکان واژۆکرد، بەڵام ئێستا ترەمپ پێیوایە، مۆسکۆ ئەو جۆرە مووشەکەی دژی ئەوروپا لە سنوورەکانی جێگیرکردووە و دەیەوێت پەیماننامەکە هەڵبوەشێنێتەوە.


چوارشەممە ترامپ لەگەڵ کۆمپانیا تەکنەلۆژییەکان کۆدەبێتەوە – کەی ئای تی ئێن\nهەواڵ 12, كانونی یه‌كه‌م 2016\nچوارشەممە ترامپ لەگەڵ کۆمپانیا تەکنەلۆژییەکان کۆدەبێتەوە\nوا بڕیارە ڕۆژی چوارشەممە دۆناڵد تڕامپ سەرۆکی نوێی ویلایەتەیەکگرتوەکانی ئەمریکا لەگەڵ بەڕێوەبەرانی جێبەجێکاری کۆمپانیا گەورەتەکنەلۆژییەکانی ئەمریکا کۆببێتەوە لەنێویاندا لاری بیگ(ئەلفابێت)، تیم کووک(ئەپڵ)، ساتیا نادیلا (مایکرۆسۆفت)، شیریل ساندبێرگ(فەیسبووک) لەگەڵ ژمارەیەکی دیکەی بەڕێوەبەرانی جێبەجێکاری کۆمپانیا تەکنەلۆژیەکانی کە بنکەی سەرەکیان لە ئەمریکایە ئەم کۆبوونەوەیە لە شاری نیۆرک دەبێت لە تاوەری تڕامپ\nوە نزیک بە ۱۲ بەڕێوەبەری جێبەجێکاری دیکە داوای ئامادەبوونیان ئاڕاستە کراوە لە نێویاندا بەڕێوەبەرانی جێبەجێکاری سیسکۆ، ئای بی ئێم، ئینتڵ، ئۆراکل، ئامادەییان دەربڕیوە کە بەشداری دەکەن\nئامانج لەم کۆبوونەوەیەی تڕامپ ئەوەیە هەلی کار بگەڕێنێتەوە بۆ دانیشتوانی ویلایەتەیەکگرتووەکانی ئەمریکا و کۆمپانیاکان سوودیان هەبێت بۆ ناوخۆی ئەو وڵاتە و گەڕانەوەی ملیاران دۆلاره بۆ ناو خاکی ئەمریکا.\nئەوەی جێی سەرنج بێت لەکاتی بانگەشەی هەڵبژاردنەکاندا زۆرێک لەم بەڕێوەبەرە جێبەجێکارانە بە ڕاستەوخۆ و نا ڕاستەوخۆ پشتگیری هیلاری کلینتۆنیان کردووە و دژی سیاسەتەکانی دۆناڵد تڕامپ بوون، بەڵام دۆناڵدتڕامپ وەک بەڵێنی داوە لە هەڵبژاردنەکاندا هەوڵی گەڕانەوەی شکۆ دەدات بۆ ئەمریکا و دانیشتوانی دەیەوێت داهاتی هاوڵاتی ئەمریکی بگەیەنێتە دووهێندە\nبەڵام خاڵێکی دیکەش ئەوەیە ئەگەر ئەو کۆمپانیایانە بێنەوە ئەمریکا بەڕێژەی بەرچاو نرخی ئامێرەکانیان زیاد دەکات چونکە دەستکەوتنی ئەو پارچانە لە ئەمریکا کارێکی ئەستەمە و کۆمپانیای درووستکەری تایبەت بەو پارچانە بە زۆری لە وڵاتی چین کاردەکەن و گواستنەوەشی بڕێک پارەی تێدەچێت کە ئەمەش دەبێتە هۆی ئەوەی نرخی بەرهەمە تەکنەلۆژییەکانیان لە ئەمریکا و تەواوی جیهان بەڕێژەیەکی بەرچاو بەرز ببێتەوە.\nپێشبینیش دەکرێت هەر کۆمپانیایەک پابەند نەبێت بەم بڕیارەی تڕەمپەوە بەڕێژەی لەسەدا 30 باج دەخرێتە سەر بەرهەمەکانی کە ئەمەش لە وانەیە ببێتە هۆی گواستنەوەی بارەگای سەرەکی ئەو کۆمپانیایانە له ئەمریکاوە بۆ کەنەدا یان هەر وڵاتێکی دیکە\nوە تائێستا بە تەواوی لیستی ئامادەبوانی ئەو کۆبوونەوەیە دیارنییە بەڵام وەک وتمان لەگەڵ بەڕێوەبەرە جێبەجێکارە گەورەکاندا دەبێت.\nسەرچاوە : عالەم تەقەنیە.


پۆلیسی سۆران: تۆمەتبارێکی مەترسیدارمان دەستگیرکرد\nپۆلیسی سۆران رایگەیاند، کەسێکیان دەستگیرکردووە، کە پەیوەندیی خۆشەویستی لەگەڵ دەیان ئافرەت دروستکردووە و دواتر هەڕەشەی لێکردوون.\nئەمڕۆ چوارشەممە 5.1.2022 شەمال دێواری، گوتەبێژی پۆلیسی سۆران بە تۆڕی میدیایی رووداوی راگەیاند، بنکەی پۆلیسی سۆران، بە فەرمانی دادوەر، تۆمەتبارێکی داواکراویان دەستگیرکرد، کە پەیوەندیی خۆشەویستی لەگەڵ دەیان ئافرەت دروستکردووە و دواتر هەڕەشەی لێکردوون.\nشەماڵ دێواری گوتی: "تۆمەتبارەکە ناوی (س.ص.ع )ـە و بە‌پێی ماددەی دوو لە یاسای خراپبە‌كارھێنانی ئامێرە‌كانی پە‌یوە‌ندیکردن دەستگیرکراوە. لە لێكۆڵینە‌وە‌کاندا بۆمان دە‌ركە‌وت تۆمە‌تبارەکە پە‌یوە‌ندی خۆشە‌ویستی لە‌گە‌ڵ دە‌یان ئافرە‌ت دروستكردووە و دواتر هەڕەشەی لێکردوون و بۆ مەرامی خۆی بەکاریهێناون".\nبەڕێوەبەرایەتی پۆلیسی سۆران لە راگەیێندراوێکدا ئەو تۆمەتبارەی بە "مەترسیدار" ناوبردووە و داوا لە ھاونیشتیمانیان بە گشتی و ئافرە‌تان بە‌تایبە‌تی دەکات، كە وشیار و چاوكراوە‌بن و بە‌شێوە‌یە‌كی تە‌ندروست تۆڕی كۆمە‌ڵایە‌تی بە‌كاربێنن، لە‌كاتی بوونی ھە‌ر كێشە‌یە‌كدا پۆلیس ئاگادار بكە‌نە‌وە بە‌مە‌بە‌ستی یارمە‌تیدانیان و پاراستنیان لە ھە‌ر پلان و ھە‌ڕە‌شە‌یە‌كی "ئە‌دە‌بی و ئەخلاقی".


کۆمسیۆنی هەڵبژاردن: ئەو شڵەژانەی لە دەنگدانی تایبەتدا رووی دا لە گشتیدا دووبارە نابێتەوە\nڕاپۆرت 09/10/2021 - 22:37 بڕیار كۆیی\n"هیچ کەسێک نەبووە بەهۆی نەمانی کاتەوە نەیتوانیبێت دەنگ بدات"\nبەرپرسێکی لقی هەولێری کۆمسیۆنی باڵای سەربەخۆی هەڵبژاردنەکان دەڵێ ئەگەر لە دەنگدانی تایبەتدا بەهۆی ئامێرەکانی دەنگدانەوە شڵەژانێک ڕووی دابێت لە دەنگدانی سبەیدا دووبارە نابێتەوە دەشڵێ، پێشبینی دەکرێت سبەی لە کاتژمێرەکانی سەرەتای پرۆسەی دەنگداندا قەرەباڵغی دروست بێت و پاشان دۆخەکە ئاسایی ببێتەوە.\nبنکەکان لە دەنگدانی تایبەت قەرەباڵغ بوون\nدوێنێ لەسەرتاسەری عێراق بە هەرێمی کوردستانیشەوە دەنگدانی تایبەت بۆ پرۆسەی هەڵبژاردنی ئەنجوومەنی نوێنەرانی عێراق بەڕێوەچوو و بەشێک لە دەنگدەران گلەیی سست بەڕێوەچوونی پرۆسەکەیان هەبوو و هەروەها بەهۆی کەمئەزموونییەوە گلەیی لە کارمەندانی کۆمسیۆن لەنێو بنکەکانی دەنگدان دەکرا کە چاودێرانی پڕۆسەکە ئەمە هۆکارێک بووە بۆ ئەوەی کە دەنگدەر بە زیاتر لە پێنج خولەک ئینجا بتوانێت دەنگ بدات.\nدوێنێ چەند کاتژمێرێک دوای دەستپێکردنی پرۆسەی دەنگدانی تایبەت، کە تایبەتە بە هێزە ئەمنییەکان و ئاوارەکان، قەڕەباڵغییەکی زۆر لە بنکەکانی دەنگدان دروست بوو، لە لێدوانێکی رۆژنامەوانیدا، عەمید دیدەوان خوڕشید، گوتەبێژی فەرماندەیی پێشمەرگەی زێرەڤانی، رایگەیاند کە گلەییان هەیە سەبارەت بە سست بەڕێوەچوونی پڕۆسەی دەنگدان و ئاماژەی بە ئەوەدا کە هەر دەنگدەرێک زیاتر لە پێنج خولەکی پێویستە بۆ ئەوەی دەنگ بدات کە ئەمەش هۆکارێکە بۆ قەرەباڵغیی دەرەوە و ناوەوەی بنکەکانی دەنگدان، گوتیشی: "ئەو ئامێرانەی لە بنکەکانی دەنگدان دانراون و بە چەند شێوازێک جەخت لە راستی و دروستی ناسنامەی دەنگدەر دەکرێتەوە هۆکارێکە بۆ سست بەڕێوەچوونی پرۆسەکە".\nکۆمسیۆن دەڵێ دووبارە نابێتەوە\nسەبارەت بە ئەو گلەییانەی ئاراستەی کارمەندانی کۆمسیۆنی هەڵبژاردنەکان دەکرێت سەبارەت بە ئەوە گوایە کەمئەزموونییان بووەتە هۆکاری سست بەڕێوەچوونی پرۆسەی دەنگدانی تایبەت، بۆتان شێرکۆ، بەرپرسی تەکنیکیی لقی هەولێری کۆمسیۆنی باڵای سەربەخۆی هەڵبژاردنەکان بە(باسنیوز)ی راگەیاند: "راستە لە کاتژمێرەکانی سەرەتا شڵەژانێک هەبوو بەڵام هۆکارەکە ئامێرەکان بوون چونکە ژمارەیەکی زۆر ئامێر لە کار کەوتن و ئامێری دیکە بەکاردەهێندرا بۆیە لە سەرەتادا پرۆسەکە سست بەڕێوەدەچوو، بەڵام کارمەندانی ئێمە راهێنانیان پێکراوە و پێشکەوتوون و ئەگەر گرفتی تەکنیکی نەبێت بەزووترین کات دەنگدەر دەنگی خۆی دەدات، بەشێوەیەکی گشتی پرۆسەی دەنگدانی تایبەت سەرکەوتوو بوو".\nلە چەند بنکەیەک دەنگەکان بە دەست ئەژمار دەکرێنەوە\nلە پرۆسەی دەنگدانی ئەمجارەی ئەنجوومەنی نوێنەرانی عێراقدا جۆرە ئامێرێک بەکاردەهێندرێن کە خۆی دەنگەکان جیادەکاتەوە و ئەژماریان دەکات ئەمەش هۆکارێکە بۆ ئەوەی کە ئەنجامی دەنگدان زووتر لە پێشوو ئاشکرا بکرێن بەڵام لە چەند بنکەیەکی دەنگدان کارمەندی تایبەتی کۆمسیۆنی هەڵبژاردن دەنگەکان بەدەست ئەژمار دەکەنەوە بۆ ئەوەی دڵنیابن لە ئەوەی کە ئامێرەکان لە کاتی ئەژمارکرندا هیچ هەڵەیەکیان نەکردووە، لەمبارەیەوە دوێنی پاش تەواوبوونی پرۆسەی دەنگدانی تایبەت جومانە غەلای، گوتەبێژی کۆمسیۆنی باڵای سەربەخۆی هەڵبژاردنەکانی عێراق لە لێدوانێکی رۆژنامەوانیدا رایگەیاند: "پاش تەواوبوونی پرۆسەی دەنگدانی تایبەت و ئاشکرابوونی ئەنجامەکان و دابەشکردنی بەسەر بریکار و نوێنەرەکاندا، لە چەند بنکەیەکی دیاریکراویش دەنگەکان بە دەستی هەژمار کران. و دەرکەوت ئەنجامی ژماردنی دەستی دەنگەکان 100% هاوشێوەی ئەنجامی ژماردنی ئەلیکترۆنی بوون".\nهیچ کەس نەبووە کە بەهۆی نەمانی کاتەوە دەنگی نەدابێت\nبه‌گوێره‌ی بڕیار و رێنوێنییەکانی كۆمیسیۆنی باڵای سه‌ربه‌خۆی هه‌ڵبژاردنه‌كان له عێراق، كاتژمێر 6:00ی ئێواره دەنگدان کۆتایی دێت و ئامێرەکانی دەنگدان خودکارانە لەکار دەوەستن و هیچ کەسێک ناتوانێت دوای ئەو وادەیە دەنگ بدات، سەبارەت بە گرفتی کەمیی کات، بۆتان شێرکۆ، بەرپرسی تەکنیکیی لقی هەولێری کۆمسیۆنی باڵای سەربەخۆی هەڵبژاردنەکان رایگەیاند: "لە دەنگدانی تایبەتدا هیچ حاڵەتێک نەبووە کە کەسێک بەهۆی نەمانی کاتەوە نەیتوانیبێت دەنگ بدات، هیچ کەسێک نەبووە هاتبێتە نێو بنکەکانی دەنگدان و بەهۆی ئەوەی کات تەواو بووە نەیتوانیبێت دەنگ بدات".\nسەبارەت بە دەنگدانی گشتی ناوبراو رایگەیاند: "پێشبینی دەکەین لە کاتژمێرەکانی سەرەتای دەنگدانی گشتی کە سبەی بەڕێوەدەچێت قەرەباڵغی لە بنکەکانی دەنگداندا دروست بێت بەڵام دواتر پرۆسەکە ئاسایی دەبێتەوە و کاتەکە بەشی سەرجەم ئەو دەنگدەرانە دەکات کە ناویان لە بنکەی دەنگدان هاتۆتەوە و کات نابێتە گرفت لەبەردەم پرۆسەکە.\nرۆژی هەینی 8-10-2021، پرۆسەی دەنگدانی تایبەت بۆ دەنگدانی هێزە ئەمنی و سەربازییەکانی عێراق و ئاوارەکان لە هەڵبژاردنی پێشوەختەی پەرلەمانی عێراق، بەڕێوە چوو.


أيوب 22 NAV - ئەیوب 22 KSS\nوەڵامی سێیەمی ئەلیفاز\n1ئەلیفازی تێمانیش وەڵامی دایەوە:\n2«ئایا مرۆڤ سوودی بۆ خودا هەیە؟\nتەنانەت کەسێکی دانا، ئایا سوودی بۆ خودا هەیە؟\n3ئایا خۆشی تێدایە بۆ توانادارەکە کە تۆ ڕاستودروست بیت؟\nئەگەر ڕەفتارەکەشت بێ کەموکوڕی بێت، ئایا قازانجی بۆ خودا تێدایە؟\n4«ئایا لەسەر لەخواترسییەکەت سەرزەنشتت دەکات و\nتۆ دەداتە دادگا؟\n5ئایا خراپەکانت زۆر نین و\nتاوانەکانیشت بێ کۆتایی نین؟\n6بەبێ هۆ بارمتەت لە برای خۆت وەرگرت و\nجلت لەبەر داکەند ڕووتت کردەوە.\n7ئاوت نەدا بە تینوو و\nئامادە نەبووی نان بدەیتە برسی،\n8هەرچەندە تۆ خاوەن زەوی و پیاوێکی بە توانا بووی،\nکە وەک کەسێکی ناودار تێدا نیشتەجێ بوو.\n9بێوەژنانت بە دەستبەتاڵی بەڕێکرد و\nدەستی هەتیوانت شکاند.\n10لەبەر ئەوە چواردەورت تەڵەیە و\nترسی لەناکاو دەتتۆقێنێت،\n11لەبەر ئەوەش ئەوەندە تاریک بووە کە نابینیت و\n12«ئایا خودا لە بەرزی ئاسمان نییە؟\nسەیری لووتکەی ئەستێرەکان بکە چەند خۆیان بڵند گرتووە!\n13بەڵام تۆ دەڵێیت: ”خودا چی دەزانێت؟\nئایا لە پشت هەوری ڕەشەوە دادوەری دەکات؟\n14هەورەکان پەردەن بۆ ئەو ئیتر نامانبینێت\nکە بەسەر بازنەی ئاسمان هاتوچۆ دەکات.“\n15ئایا تۆش بەو ڕێگا کۆنەدا دەڕۆیت\nکە خراپەکاران پێیدا ڕۆیشتوون؟\n16ئەوانەی پێشوەخت دەستیان بەسەردا گیرا،\nڕووبار بەسەر بناغەکەیاندا ڕژا.\n17ئەوانەی بە خودایان گوت: ”لێمان دوور بکەوە!\nخودای هەرە بەتوانا چیمان لەگەڵ دەکات؟“\n18بەڵام ئەو بوو کە ماڵەکانی ئەوانی پڕکردووە لە خێروخۆشی،\nبا ڕاوێژی خراپەکاران لێم دوور بێت.\n19ڕاستودروستان کە وێرانییان دەبینن، دڵخۆش دەبن،\nبێگەردیش گاڵتەیان پێ دەکات:\n20”بێگومان بەرهەڵستکارانمان لەناودەچن و\nسامانەکەشیان ئاگر دەیخوات.“\n21«تکایە لەگەڵ خودا ڕێک بکەوە و لە ئاشتی بە،\nبەمە خێرۆخۆشیت بۆ دێت.\n22تکایە فێرکردنەکان لە دەمیەوە وەربگرە و\nقسەکانی بخە دڵتەوە.\n23ئەگەر بگەڕێیتەوە بۆ لای خودای هەرە بەتوانا بنیاد دەنرێیتەوە،\nئەگەر ستەم لە چادرەکەت دووربخەیتەوە،\n24ئەگەر زێڕ فڕێبدەیتە سەر خۆڵ و\nزێڕی ئۆفیر بۆ ناو بەردی شیوەکان،\n25ئەو کاتە توانادارەکە دەبێت بە زێڕەکەت و\nبە زیوی گرانبەها بۆ تۆ.\n26بێگومان ئیتر خۆشی لە توانادارەکە دەبینیت،\nڕووت لە خودا دەکەیت.\n27نوێژی بۆ دەکەیت و گوێت لێ دەگرێت،\nنەزرەکانت22:27 نەزر: داوا لە خودا دەکرێت بۆ ئەنجامدانی کارێک و پابەند دەکرێت بە مەرجێکەوە. ئەگەر خودا ئەو کارە بکات، ئەوا دەرئەنجام ئەمیش ئەو کارە ئەنجام دەدات کە پێیەوە پابەندی کردووە. بڕوانە سەرژمێری 21:2. بەجێدەهێنیت.\n28بڕیار دەدەیت و بۆت جێبەجێ دەبێت،\nبەسەر ڕێگاکانت ڕووناکی دەدرەوشێتەوە.\n29کاتێک خەڵک دەکەون تۆ دەڵێیت: ”هەڵیانبستێنەوە!“\nئەوا خودا ماتومەلوولەکان ڕزگار دەکات.\n30تەنانەت ئەو کەسەی کە بێگەرد نییە دەربازی دەکات،\nبەهۆی دەستپاکییەکەت دەرباز دەبێت.»\nKSS : ئەیوب 22


10/09/2020 1254 جار خوێندراوه‌ته‌وه\nبەقسەی سەمیر هەورامی وتەبێژی جێگری سەرۆكوەزیرانی هەرێمی كوردستان، بە گشتی گفتوگۆكانی شاندی هەرێمی كوردستان لەبەغدا سەبارەت بە كێشە هەڵپەسێردراوەكانی نێوان هەولێر و بەغدا بووە بە تایبەت لەسەر پرسی شایستە داراییەكانی هەرێمی كوردستان‌و گفتوگۆكانیش بە "ئەرێنی" ناودەبات.\nشاندی حكومەتی هەرێمی كوردستان بە سەرۆكایەتی جێگری سەرۆكوەزیران، قوباد تاڵەبانی بەمەبەستی گفتوگۆ و دانوستان لەبارەی كێشەكانی نێوان هەولێر و بەغدا، لە بەغداد بوون‌و چەندین دیدار و كۆبوونەوەیان ئەنجامداوە.\nسەمیر هەورامی لەبارەی دوایین زانیاری لەسەر ناوەڕۆكی كۆبوونەوە و دانوستانەكانیان لەگەڵ حكومەتی عێراق، بۆ ئاژانسی ئانادۆڵو وتی: زنجیرەیەك كۆبوونەوەمان ئەنجامداوە لەگەڵ وەزیری دارایی و بەرپرسانی وەزارەتی نەوت و گرنگترین كۆبوونەوەش لەگەڵ سەرۆكوەزیرانی عێراق مستەفا كازمی ئەنجامدرا، ئەوەی گرنگ بوو، لە كۆبوونەوەكەدا بەدیمانكرد، كە نییەتی ئەوەیان نیشانداوە لەگەڵ حكومەتی هەرێمی كوردستان بگەنە رێككەوتن، هەروەها زۆر بە چڕی باسمان لە ناوچە جێناكۆكەكان و پرسی ماددەی ١٤٠ كرد، پرسی بودجەی پێشمەرگەش تەوەرێكی دیكەی كۆبوونەوەكە بوو، خۆشبەختانە ئەوەی بەدیمانكرد نیەتی چارەسەركردنی كێشەكان هەبووە.\nسەمیر هەورامی وتیشی: بە گشتی گفتوگۆكان سەبارەت بە كێشە هەڵپەسێردراوەكانی نێوان هەولێر و بەغدا بوو بە تایبەت لەسەر پرسی شایستە داراییەكانی هەرێمی كوردستان كە لە پڕۆژە یاسای بوودجەی ساڵی ٢٠٢١دا، بەتایبەتی كە ئێستا حكوومەتی عێراقی لەسەروبەندی نووسینەوەی ئەم پڕۆژەیە.\nوتەبێژی سەرۆكوەزیرانی هەرێمی كوردستان هەروەها وتی: كەمێكی دیكە كۆبوونەوەیەكی دیكە لەنێوان جێگری سەرۆكوەزیرانی هەرێم قوباد تاڵەبانی و وەزیری دارایی عێراق دەست پێدەكات.\nهەورامی باسی لەوەش كرد، لە چوارچێوەی كۆبوونەوەی سێ سەردانی پێشوومان بۆ بەغدا، ئێستا لەسەر هەمان ئەو بناغەیە كار دەكرێت، بۆیە گفتوگۆكان بەردەوام دەبن بەتایبەت لەگەڵ وەزارەتی دارایی و نەوتی عێراق، رەنگە هەندێك ناكۆكی هەبێت لەسەر ژمارەكان، بەڵام نیەتی هەردوولا ئەوەیە بگەین بە چارەسەری كێشەكان.\nرۆژی سێشەممە، شاندێكی حكومەتی ھەرێمی كوردستان بە سەرۆكایەتی جێگری سەرۆكوەزیران قوباد تاڵەبانی و ئەندامییەتی ھەریەك لە وەزیری پلاندانان دارا رەشید، سەرۆكی دیوانی ئەنجوومەنی وەزیران، ئومێد سەباح و سكرتێری ئەنجوومەنی وەزیران، ئامانج رەحیم گەیشتنە بەغدای پایتەختی عێراق و ئامانجی سەردانەكەش تەواوكردنی گفتوگۆ و دانوستانەكانی نێوان ھەولێر و بەغدایە لەسەر پرسی نەوت، بودجە و شایستە داراییەكانی ھەرێمی كوردستان.


سزای نوێی ئەمریکا بۆ سەر ئێران، عێراقیشی گرتەوە\nYou are at:Home»بابەتی گشتی»عێراق و جیهان»سزای نوێی ئەمریکا بۆ سەر ئێران، عێراقیشی گرتەوە\nBy nuche.net on\t 2018/05/15 عێراق و جیهان, گرنگ\nچەند رۆژ دوای هەڵوەشاندنەوەی رێککەوتنی ئەتۆمی لە لایەن دۆناڵد ترەمپی سەرۆکی ئەمریکا، ئەم وڵاتە بە تۆمەتى هاوکاری کردنی سوپای پاسداران سزای نوێی بەسەر سەرۆکی بانکى ناوەندى ئێران و بانکی ئیسلامی ئێرانیدا سەپاندن.\nوەزارەتی خەزێنەى ئەمریکا لە ڕاگەیەندراوەکەیدا رایگەیاند: بە تۆمەتی هاوکاریکردنی دارایی بۆ ڕێکخراوی حزبوڵڵای لوبنان سزای ئابووری نێودەوڵەتی بەسەر وەلی سەیف، سەرۆکی بانکى ناوەندى ئێران و عەلی ڕەزا، بانکی ئیسلامی ئێرانیدا سەپاندووە.\nوەزارەتی خەزێنەی ئەمریکادا دەڵێ، سزای ئابوری بەسەر ئارس حەبیب، بەڕێوەبەری بانکی (بلاد ئیسلام)ی عێراقیشدا دەسپێنرێت، بە تۆمەتی هاوکاری دارایی سوپای پاسدارانی ئێران، هەتا لەو ڕێگەیەوە پارە بدەن بە “ڕێکخراوە تیرۆرستییەکان“.\nجێگەی ئاماژەیە، کە لە رۆژی 8-5-2018، ئەمریکا لە ڕێککەوتنە ئەتۆمییەکەی لەگەڵ ئێران کشایەوە و ئاستۆ منوچین، وەزیری خەزێنەی ئەمریکا ڕایگەیاند “سزای ئابوری بەسەر ئێراندا دەسەپێنین، بە جۆرێک لە 40 ساڵی ڕابردوودا وێنەی نەبووبێت”.


کوڕی سەرکردە حیزبیەکان و چارەنووسی باشوری کوردستان لە داھاتودا ؟ – Standard Kurd\nلەلایەن ستاندار Posted on ئایار 27, 2019 207 جار بینراوە 0 سەرنج\nنەوەی یەکەمی سەرکردەکانی دوای راپەڕینی باشوری کوردستان، کە پۆست و پارە ھاتە ناوەوە، بەناوی کوردایەتی شەڕی براکوژیان ھەڵگیرساند و ھەزاران گەنجی ئەم وڵاتەیان لە سەر لوتکەی ئەم شاخ و ئەو کەپک و ئەم دۆڵ و ئەو چەم، کرد بە قوربانی پاراستنی کۆشک و تەلارەکانی خۆیان .. کە زانیان یەکتریان بۆ لەناونابرێ، وەک سەردەمی میرنشینەکان، کەوتنە ھێنانی لەشکری ئەم وڵات و ئەو وڵات.. دواتر وڵاتیان کرد بە دوو لەتەوە و تا ئێستاش بە ھیچ دەرزی و درومانێک نایلکێێێتەوە بەیەکەوە.. لەسەردەمی نەوەی یەکەمی سەرکردەکانی دوای راپەڕیندا، سەرکردایەتیەک ھەبوو، را و بۆچوونی ھەبوو، کادرێکی وەسەگی حزبی لە خوارەوە ھەبوو رخنەی دەگرت و خەڵکێکیش ھەبوو، بۆڵەی دەھات و جارجاریش خۆپیشاندان و ناڕەزایەتی دەردەبڕی، بۆیە نەوەی یەکەمی سەرکردەکان ھەندێ پرەنسیپ و ئەخلاقی سیاسیان مابوو.\nنەوەی دووەمی سەرکردەکانی دوای راپەڕین، بەردەمیان تەختە، پارەیەکی زۆرو لەشکرێکی گوێلەمستیانلەبەردەستە، ھیچ سەرکردەیەک لە ناو حزبەکانیاندا ناوێرن نوزەیان لێوەبێت و سەمعەن و گاعە ھەرچی ئەمر دەکەن بۆیان جێبەجێ دەکەن.. کادیری وەسەگی حزبەکانیان گوێڕایەڵ و قڕوقپ دانیشتوون و وەک زەڕنەقووتە دەمیان کردوەتەوە بۆ پارووی چەور.. خەڵک نوزەی لێبڕاوە، تەنانەت مەعاشەکەشیان بۆ دەکەن بە روبع ئەوان ھەر شوکری خوا دەکەن.. ڕۆژنامەنوسان و رۆشنبیران و ئۆپۆزسیۆن و دەنگی ئازاد ماندوو بوون و چونکە ئەوەندە دووچاری ئازار و توندوتیژی و تیرۆر و تەشھیر و پێشێلکاری ئەم حیزبە مافیاو بازرگانانەی باشوری کوردستان بوونەوە گەرچی تا ئێستا کۆڵیان نەداوە و لە پێناو سەندنی مافەکانی چینی چەوساوە رووحیان خستۆتە سەر بەری دەستیان\nلە کەشێکی وەک ئێستادا چاوەڕێی چیی لە نەوەی دووەمی سەرکردەکان دەکەین؟! بە دڵنیاییەوە ئەوەی نەوەی یەکەم نەیکردوە و سڵی لێ کردوە، ئەمان بە چاوتروکانێک دەیکەن، گەندەڵی و ماڵوێرانی، ھێنانی لەشکری ئەم وڵات و ئەو وڵات دەبێتە ئاو و دۆ خواردنەوە، نەک ھەر گرتن و راودونانی کادیرەکانی یەکتری، بەڵکو لەمەولا ھیچ ھاووڵاتییەک ئەمانی لە سەر ژیانی خۆی نامێنێ.. نەوەی دوەمی سەرکردەکانی دوای راپەڕین، لەبەر ئەوەی خۆیان ھیچیان نەکردوە و لەباوکەوە بۆیان ماوەتەوە و بن بەرد و کونەتەیارە و کونەسەگیان نەدیوە و ئێستا حزبێک و کادرێک و ئۆپۆزیسۆنێک و خەڵکێکی رام کراو و دەستەمۆیان لەبەردەستدایە، وەک فارس دەڵێ (افسار گسیختە – پەرتی بڕیوە) و بە ئاسانی نایەنە ھۆش خۆیان.. ھێڵی سوریان نییە.. لەسایەی ئەمانەدا دەبێ سەد خۆزگە نەوەی یەکەمی سەرکردەکانی دوای راپەڕین بخوازین..\nبڵاوکراوەی پێشوورۆڵی سەرۆک کۆمار لە عێراقێکی گشتیدا :\nبڵاوکراوەی نوێترتورکیا لە بەردەم دووڕیانێکی تردا\nPosted on ئه‌یلول 16, 2019 0 39


ماموستایەکێ بسپۆر د بوارێ یاسایێ دا ئێکەم پەرتووکا بەھدینی دەربارەی یاسایێ نڤێسییە – خەدەنگ\nتشرینی دووه‌م 15, 2021 تشرینی دووه‌م 15, 2021\nرۆمان خەلیل ماموستایێ بسپۆر د بوارێ یاسایا دەستووریدا، خوەدیێ پەرتووکا (یاسا نەئارمانجە) کۆ ئێکەم پەرتووکە د بوارێ یاسایێ دا ب دیالێکتا بەھدینی بھێت نڤیساندن، و نھا کەڤتیە بەر دەستێ خوێندەڤانان. دا زێدەتر نڤیسەرێ پەرتووکێ و بەرھەمێ وی بنیاسین د ڤێ دیدارا تایبەت دا بەرسڤا چەند پسیارێن مالپەرێ خەدەنگ ددەت.\nخەدەنگ: ئەم نڤیسەری بنیاسین؟\nـــ ناڤ : رۆمان خەليل رسول\nژ دایکبوون: 18/2/1992\nدبلۆما بلند ب ياسا گشتى و ماسته‌ر ب ياسا ده‌ستوورى، و نھا سه‌رۆكێ به‌شێ كارگێرى ياسا ل په‌يمانگه‌ها رواندز لقێ زاخۆ یە.\nخەدەنگ: مەرەما نڤیسەری ژ پەرتووکێ چییە، بۆچی ناڤێ (یاسا نە ئارمانجە) ھەلبژارتیە؟\nـــ په‌رتووكا ياسا نه ئارمانجه بۆ كه‌سێ تايبه‌تمه‌ند ب ياسايێ و كه‌سێن گشتى ژى هاتیيه نڤێسين، ياسا نه ئارمانجه بۆ دوو لايانان ڤه 1- نا بت ده‌ق و به‌ندێن ياسايى ب پيرۆزيه‌كا ره‌ها بهێن ديتن كو ژ چارچووڤێ شرۆڤه‌كرنێ و ره‌خنه‌يێ بهێن ده‌رئێخستن، ئانكو هه‌ر ياسايه‌كا دهێت سه‌پاندن ل سه‌ر مه ئه‌م دشێن شرۆڤه و ره‌خنه بكن بۆ پتر گونجاندن و پێش ئێخستنا ياسايێ.\n2- ياسا ب خوه نه ئارمانجه به‌لكو ئالاڤه بۆ ئارمانجێن فه‌لسه‌فا ده‌وله‌تێ، له‌ورا دڤێت خه‌لك و ده‌ستهه‌لاتدار هوشياربن د كارئينانا ڤى ئالاڤى.\nخەدەنگ: ناڤەرۆکا پەرتووکێ بەحس ل چ دکەت؟\nـــ په‌رتووك ب خوه دابه‌شى (14) به‌شان هاتيه‌كرن و هه‌ر به‌شه‌ك بابه‌ته‌ك تايبه‌ت بخوه‌ڤه گرتیيه، به‌لێ ل دوماهيێ هه‌مى ل بن ئێك سهـ كومڤه دبن ئه‌و ژى كو ياسا نه ئارمانجه به‌لكو ئالاڤه بۆ ئارمانجان، تێگه‌هێ ياسايێ ب گشتى و فه‌لسه‌فا دادپه‌روه‌يێ و ياسايى ده‌ستوور د ناڤبه‌را تيۆرى و ژيوارى ديسان ماف و هه‌روه‌سان ده‌وله‌تا ياسايى، و چاڤدێريا په‌له‌مانى ل سه‌ر كارێن حكومه‌تێ و دادگه‌ها ده‌ستوور و دادگه‌ها كارگێرى شوره‌ش و ياسا ئه‌ڤ هه‌موو مژار و بابه‌تێن په‌رتووكێ نه.\nخەدەنگ: وەکە دیار ئەڤە ئێکەم پەرتووکا بەھدینیە دەربارەی یاسایێ ھاتبت نڤێساندن، ئەڤە چەند گرنگە بۆ جڤاکی و کومەلگەھێ ب گشتی؟\nـــ بێ گومان ياسا زانسته‌كێ گه‌له‌ك گرنگه بۆ جڤاكى ژ به‌ركو ياسا هه‌موو لايه‌نێن ژيانا مروڤى د ژيانێ دا رێك دئێخت بۆ به‌رده‌وام بوون و گه‌شه‌كرنا جڤاكى له‌وران هه‌بوونا په‌رتوكه‌كا ياسايى ب زمانێ كوردى باهدينى ئێكه‌م پێنگاڤه كو خه‌لك به‌شدارى ئه‌ڤى زانستى بكت بۆ پتر هايدارى ماف و ئازاديێن خوە ببت، بشێن بزانت كا ب چ ره‌نگ و شێواز دشێت به‌ره‌ڤانيێ ژ مافێن خوه بكت.\nخەدەنگ: دەستپێکا ھزرا نڤێسینا ڤێ پەرتووکێ ل سەر ڤی بوارێ گرنگ ژ کیڤە ھات؟ و کەنگی ب دوماھیك ھاتیە و کەڤتیە بەردەستێ خوێندەڤانی؟\nـــ جريسكا ڤێ نڤێسينێ ساڵا 2019 ل ده‌ڤ مه په‌يدابيه ل ده‌مێ من په‌رتووكا (The rule of law ) يا دادوه‌رێ برێتانى (Tom Bingham) خواندى، ژبه‌ركو په‌رتووكا ياسا نه ئارمانجه نه بتنێ په‌رتووكه‌كا ياسايى يه به‌لكو فكرى و فه‌لسه‌فه و سياسى ژى یە، و ئه‌ڤ په‌رتووكه ل دوماهيكا 2020 ژ نڤێسينى ب دوماھیك ھاتیە به‌لێ ژ به‌ر چه‌ند ئه‌گه‌ره‌كان ل مه‌ها 9 يا ساڵا 2021 ژ چاپێ ڤه‌گره‌يايه و كه‌ڤتيه به‌ر ده‌ستێ خوێنده‌ڤانێ هێژا.\nخەدەنگ: گەلەک جاران خوێندەڤانێن دەڤەرا بەھدینان گلەیا وێ یەکێ دکەن کۆ د بوارێن جودا جودا دا ل چاڤ دیالێکتێن دی ب کێمی پەرتووک ب دیالێکتا بەھدینی دھێنە نڤێسین، تۆ ڤێ یەکێ بۆ چ ڤەدگەرینی؟\nـــ بێ گومان گله‌يا خوێنده‌ڤانان د جهێ خوه دايه، ئه‌ز ب خوه ژى وێ گله‌يێ دكم بۆ نموونه په‌رتووكێن كوردى د بوارێن زانستى دا ته‌ندورستى، بايلۆجى و كيمیايى ئه‌ز د شێن بێژم هه‌ر نينن، ديسان بوارێ زانستێ ئابوورى و كارگێرى و جوگرافى و گه‌له‌ك بوار هه‌نه په‌رتووكێن به‌هدينى ل سه‌ر وان بواران د په‌رتووكخانه‌يا كوردى دا نين، تا ئاسته‌كێ باش ل ڤێ دوماهيێ بزاڤا وه‌رگێرانێ باش بوويه و هه‌ر ديسان په‌رتووكێن ئه‌ده‌بى د زۆرن د په‌رتووكخانه‌يان ڤه.\nخەدەنگ: دیتنا تە بۆ نڤێسینا بەرھەمێن کوردی د نۆکەدا ب گشتی؟ و داخوازیا تە بۆ نڤیسەرا؟\nـــ به‌رهه‌مێن كوردى د ئاسته‌كێ باش دا نه، به‌لێ دخوازم نڤێسه‌ر به‌ندێن خوه يێن هزرى بقه‌تينن، ره‌خنه‌يا ئاڤاكه‌ر د به‌رهه‌مێن خوه دا خورتر و تيژتر لێ بكن د چ بوار دا بت، چونكى ب ديتنا من جڤاكێ مه د نۆكه دا و د پرانيا پياڤان دا پێدڤيیه بهێت شرۆڤه‌كرن و ره‌خنه‌كرن.\nخەدەنگ: ژبلی ڤی بەرھەمی نڤیسەر ڕۆمان خەلیل پێشتر چ بەرھەمەکێ دن ھەبوویە؟\nـــ ياسا نه ئارمانجه به‌رهه‌مێ من يێ سيێ يه، پێشتر ئانكو دشێن بێژن ئێكه‌م به‌رهه‌مێ من ل مسرێ هاتيه چاپكرن ب ناڤێ (بسپوريا دادگه‌ها ده‌ستورى ب لادانا ياسايى) ب زمانێ عه‌ره‌بى هاتيه به‌ڵاڤكرن، و به‌رهه‌مێ دوويێ ل عێراقێ هاتیه چاپ و به‌لاڤكرن ب بناڤێ (چاڤدێريا دادگه‌ها ده‌ستورى ل سه‌ر ده‌ستوريا ياسايان)، ئه‌ڤ هه‌ر دوو به‌رهه‌مه ل دور ڕۆلێ دادگه‌ها ده‌ستوورى دزڤرن و داكۆكى كرنه ل سه‌ر خورتكرتا بسپۆريا چاڤدێريا ده‌ستووريا ياسايان، و د پلان دايه به‌رهه‌مه‌كێ دى ب زمانێ كوردى بەهدينى بنڤيسين.\nخەدەنگ: پەیاما تە بۆ خوێندەڤانێن پەرتووکان؟\nـــ په‌ياما من بۆ خوێنده‌ڤانان ئه‌وه كو په‌رتووكان د هه‌موو بواراندا بخوينن، و چونكى ژيان هه‌مه ره‌نگه و گه‌له‌ك پياڤان ب خوه‌ڤه دگرت، له‌وران هه‌تا كو مرۆڤ بشێن ژيانێ ب هاژۆت دڤێت د وان بواران دا زانا بت و زانا بوون ب ئاسانى ناهێت، ب تايبه‌تى بابه‌ته‌كێ ياسايى كو گرێدايى ماف و ئازادى و ديسان ژيان و پاشه‌ڕۆژا مه بت ئه‌ڤجا ب چ ره‌نگ ئه‌ز وه‌ك خوێنده‌ڤانه‌ك په‌رتووكا ياسايى نه خوينم؟\nو ل دوماھیێ زۆر سوپاس بۆ مالپه‌رێ خه‌ده‌نگ يێ رەوشه‌نبيرى، و داخوازا سه‌ركه‌ڤتنێ و به‌رده‌واميێ بۆ دخوازين.\nCategory: ديدارTag: بەرھەمێ بەھدینینڤیسەریاسا by Kajin Nizar\nهەیکەلێ سیاسی وەک ئافریدەیا فەلسەفا پەروەردێ


خولی پلە یەکی نۆرویج - Kristiansund vs سارپسبۆرگ - Soccer - Yariga - Results, fixtures, tables and statistics\nڤالێرێنگا vs. بۆدو / گلیمت ترۆمسە vs. ئۆد گرێنلاند ساندیفیۆرد vs. ڕۆزێنبۆرگ رانهێین vs. ستارت بران vs. مۆڵ Kristiansund vs. سارپسبۆرگ ستابیک vs. هاوگێسوند لیلێستروم vs. سترومسگۆدێست ڕۆزێنبۆرگ vs. ترۆمسە ئۆد گرێنلاند vs. لیلێستروم\nKristiansund vs سارپسبۆرگ 1-1\nS. Aasmundsen (G) 21' (دروستکرا لە لایەن: T. Gjertsen)\n80' P. Mortensen (G) (دروستکرا لە لایەن: J. Thomassen)\n'72 بۆ S. Sørli\n'81 بۆ B. Lepistu\n'86 بۆ B. Stokke\n'63 بۆ T. Heintz\n'56 بۆ R. Muhammed\nC. Månsson (SWE)\n'56 بۆ R. Schwartz\n'63 بۆ هـ. سین\n'72 بۆ T. Gjertsen\n'81 بۆ L. Kalludra\n'86 بۆ B. Bye\n7 T. Gjertsen 19'\n18 S. Aasmundsen 21'\n21 A. Diop 74'\n8 ماتی نیێڵسن 33'\n23 هـ. سین\n69 P. Mortensen 80'\n23 C. Månsson گ\n6 B. Lepistu بۆ L. Kalludra 81' 90+1'\n20 B. Stokke بۆ B. Bye 86'\n24 S. Sørli بۆ T. Gjertsen 72'\n10 T. Heintz بۆ هـ. سین 63'\n27 R. Muhammed بۆ R. Schwartz 56'\n24/03/19 CLF سارپسبۆرگ CANC هامکام زانیاری زیاتر لەسەر ئەم یارییە\n31/03/19 ELI سارپسبۆرگ 1 - 1 مۆڵ بینینی ڕووداوەکان زانیاری زیاتر لەسەر ئەم یارییە\n07/04/19 ELI هاوگێسوند 1 - 1 سارپسبۆرگ بینینی ڕووداوەکان زانیاری زیاتر لەسەر ئەم یارییە\n14/04/19 ELI سارپسبۆرگ 1 - 0 لیلێستروم بینینی ڕووداوەکان زانیاری زیاتر لەسەر ئەم یارییە\n22/04/19 ELI بۆدو / گلیمت 18 : 00 سارپسبۆرگ زانیاری زیاتر لەسەر ئەم یارییە\n27/04/19 ELI سارپسبۆرگ 18 : 00 میۆندالین زانیاری زیاتر لەسەر ئەم یارییە\n01/05/19 NMC Sprint-Jeløy - سارپسبۆرگ زانیاری زیاتر لەسەر ئەم یارییە


“وەزارەتی خویندنی باڵا بڕیارێكی مەترسیداری ئامادەكردووە، پێویستە ڕێگری لێ بكرێت” – گه‌شه‌پێدان\nماڵه‌وه/ هه‌واڵ/“وەزارەتی خویندنی باڵا بڕیارێكی مەترسیداری ئامادەكردووە، پێویستە ڕێگری لێ بكرێت”\n“وەزارەتی خویندنی باڵا بڕیارێكی مەترسیداری ئامادەكردووە، پێویستە ڕێگری لێ بكرێت”\n2,494 Less than a minute\nجێگری سەرۆكی یەكێتی مامۆستایانی كوردستان ڕایدەگەیەنێت: وەزارەتی خویندنی باڵا بەبێ گەرانەوە بۆ هیچ كەسانیكی شارەزاو پسپۆر، بڕیارێكی پڕ لەهەڵەو مەترسی ئامادە كردوە لەسەر هەردوو بابەتی زمانی كوردی و عەرەبی وئاین.\nمامۆستا عەتا ئەحمەد ڕەمەزان، جێگری سەرۆكی یەكێتی مامۆستایانی كوردستان بە كوردیوی ڕاگەیاند:” وەزارەتی خویندنی باڵا بەبێ گەرانەوە بۆ هیچ كەسانیكی شارەزاو پسپۆر وبەبێ ڕاویژكردن و كۆبوونەوە لەگەڵ وەزارەتی پەروەردەش پرۆژە بڕیارێكی پڕ لەهەڵەو مەترسی ئامادە كردوە لەسەر هەردوو بابەتی زمانی كوردی و عەرەبی وئاین”.\nهەروەها ئاماژەی بەوەش كرد:” هەردوو بابەت بەئارەزوو مەندانە دەخرێتە سەر تیكرای نمرەكانی قوتابی پۆلی دوانزە”.\nجێگری سەرۆكی یەكێتی مامۆستایانی كوردستان ئەوەشی خستەڕوو:” پێویستە بەهەموولایەك هەوڵی هەڵوەشاندنەوەی ئەم بریارە بێ سەروبەرو پڕلەهەڵە ناوەختە بدەین كەشڵەژان و دڵەراوكێی لای ماموستایان و قوتابیان دروست كردوە”.\nوه‌زاره‌تی په‌روه‌رده له‌باره‌ی دواخستنی تاقیكردنه‌وه‌كان په‌یامێك بڵاوده‌كاته‌وه\nگەنجێکی تەمەن ١٧ ساڵ لە پێنجوێن خۆی خنکاند.\nلەبارەی 3 فێڵی یوتوب ئەمانە بزانن\nجیاوازی خولی یەکەم و دووەم تەنها لە بەشی زانکۆلایندا هەبووە\nزانكۆى گه‌رمیان و زانكۆى ئیلام رێككه‌وتنێكى زانستییان واژۆ كرد


حەوت حزب لە هەر چوارپارچەی كوردستان بەیاننامەیەك بڵاودەكەنەوە\nهەموو رۆژێکتان نەورۆز و نەورۆزتان پیرۆزبێت\nچەندین گەل‌و نەتەوە لەرۆژهەلاتی ناوەراست‌و ئاسیا جەژنی نەورۆز بەجەژنی ساڵی تازە و بەهار دەزانن، بەڵام نەورۆز بۆ ئێمەی کورد سەرباری ئەو جەژنانە، سمبولی یەکێتی و بەرخودان و راپەڕین‌و سەرکەوتنە.\nهەرچەندە ئەمساڵ مرۆڤایەتی لەسەرتاسەری جیهان لەگەڵ گرفتێکی ترسناک رووبەرووە، هەرەشە لەبوون‌و مانەوەی دەکات، کە ئەویش کێشەی هەرە مەترسیداری ڤایرۆسی کۆڕۆنایە، کە چەندین کێشەی تەندورستی و ئابووری‌و کۆمەڵایەتی بۆ سەرتاسەری جیهان دروست کردووە، کە بێگومان کاریگەری راستەوخۆی لەسەر گەلی ئێمەدا هەیە، سەرباری ئەو گرفتەش، گەلی کوردستان لەدۆخێکی واهەستیار و ناسک پێشوازی لەنەورۆزو سەری ساڵی (2720) کوردی دەکات. بەداخەوە گەلی ئێمە، لە کوردستانی (رۆژهەلات، رۆژئاوا، باکور) ئەم نەورۆزەش جەژن لەبندەستیدا دەکەنەوەو بەهۆی هێرش‌و داگیرکاری دڕندەیی دوژمنان لە مافە نەتەویی و دیموکراتیەکانیان بێ بەشن.\nرژێمی کۆماری ئیسلامی ئیران، ئەمرۆش وەلامی داخوازەکانی کوردان و نەتەوەکانی تر بە تانک و تۆپ و لەسێدارەدانی سەدان کوڕو کچی خەباتکارو تێکۆشەر دەداتەوە. لە رۆژئاوای کوردستان، گەلی ئێمە لە هەڵومەرجێکی دژواردا پێشوازی لەنەورۆز دەکات. دەوڵەتی تورک بەبەرچاوی کۆمەڵگای نێودەوڵەتی‌و بەهاوکاری (ئەمریکا، روسیا) لەهێرش کردن‌و داگیرکاری سەر ئەم بەشەی وڵاتی ئێمە بەردەوامەو گەلێک ناوچەشی داگیرکردوە، لەو دۆخەشدا بەداخەوە هێزە کوردستانیەکان خاوەن یەک هەڵوێست نین. هەرچەندە باشووری کوردستان لەچاو بەشەکانی دیکە بارودۆخی جێگیرەو ئەمرواقعێکی دەستووری لەناو دەوڵەتی عیراق هەیە، بەڵام هەرێمی کوردستانیش لەگەل کۆمەلێک کێشە رووبەڕووە، هەول و پلانی داگیرکەران بۆتێکدانی ئەزموونی باشووری کوردستان بەردەوامە.\nلە جەژنی نەورۆز سەرباری پیرۆزبایی لە هەموو گەلی کوردو هێزو لایەنە سیاسیەکان، داوا لە پارتەكانی باشوور دەكەین، پاراستن و گەشەكردنی دەستكەوتەكانی باشوور پێویستی بە پێداچونەوە بەكاروانی تێكۆشانی ساڵانی ڕابووردوو ھەیە، بەجۆرێك كارەكانی حكومەتی ھەرێم لەئاست داخوازییەكانی خەڵكی كوردستانی باشوور لەدابین كردنی عەداڵەتی كۆمەڵایەتی‌و ئەنجامدانی چاكسازی ڕاستەقینە بێت. رەوشی باکووری کوردستان لە پارچەکانی تر باشتر نییە، سیاسەتی دەوڵەتی تورک لەبەرامبەر گەلی ئێمە نەگوراوە، دەوڵەتی تورک گوێ ناداتە داخوازی هێزە ئاشتیخوازو دیموکرات‌و مەدەنییەکان، هەر وەکو جاران وەڵامی داخوازیە نەتەوەیی و دیموکراتیەکانی گەلی کورد بە ئاگرو ئاسن دەداتەوە، ئۆپەراسیۆنی سەربازی‌و سیاسەتی ملیتاریکردنی کوردستان بەردەوامە، بەئەوەندەش نەوەستاوە، بەبێ گۆێدانە هیچ یاساو رێسایەکی نێودەوڵەتی رۆژانە هەرەشە لەباشوورو رۆژئاوای کوردستان دەکات. بەداگیرکردنی عەفرین و سەرێکانی دڵی ئاوی نەخواردۆتەوە تەنانەت ئەگەر بۆی بلوێ هەموو رۆژئاوای کوردستان داگیردەکات.\nگەلی ئێمە لە سەرتاسەری کوردستان سەرەرای زۆری و ستەم و ئاستەنگەکان لەبەرخوەدان و خەباتی سیاسی‌و مەدەنی‌و جڤاکی بەردەوامە، ئێستاش مەترسی گەورە لەبەردەم خەباتی ئازادیخوازی گەلەکەماندا هەیە، بۆیە ئێمە لە یادی نەورۆزدا جارێکی دیکە داوا لەهێزو لایەنە وڵاتپارێزەکانی کوردستان دەکەین، لەو پێناوەدا سوود لەهەموو دەرفەتەکانی لێکنزیک بوونەوە وەربگرن، تاکو خەبات‌و تێکۆشانی گەلەکەمان دەگاتە ئامانج، وەرن با لەنەورۆزی (2720) لەپێناو ئازادی وڵات و بەختەوەری گەلەکەمان، دەست لەناو دەست بنێن، لە بەرامبەر زوڵم و زورداری پەرە بەخەبات‌و بەرخودان بدەین.\nلە جەژنی نەورۆزدا، داوا لەپارتەکانی باشوور دەکەین، لەپێناو پاراستن و گەشەکردنی دەستکەوتەکانی هەرێمی کوردستان، لەپێناو دەستکەوتی زیاتر کارو کارنامەیان لەیەکتر نزیک بکەنەوە. هەر لەو جەژنەدا جارێکی دیکە پشتگیری خۆمان بو بەرخودانی گەلەکەمان لە رۆژهەڵات رادەگەیەنین و ئاواتەخوازین هێزو لایەنەکان پەرە بەکارو تێکۆشانی هاوبەش بدەن. داواش لەهەموو هێزەکانی رۆژئاوای کوردستان دەکەین، لەسەر پرانسیپەکانی کاری هاوبەش‌و بەسەرچاوە گرتن لە بەرژەوەندی باڵای نەتەوەیی‌و نیشتمانی‌و لەپێناو مسۆگەرکردنی ئامانجەکانی گەل هاوکاری یەکتر بن. داوا لە هێزو پارت‌و لایەنی سیاسیەکانی باکووری کوردستان دەکەین، لەبەرامبەر دەستدرێژیەکانی دەوڵەت دەست لەناو دەست بنێن‌و لەپێناو ئازادی‌و سەربەستی پێکەوە کارو خەباتی هاوبەش بکەن. دووبارە جەژنی نەورۆز لە تێکوشەران، لە زیندانیانی سیاسی، لە دایکی شەهیدان، لەگەلی کوردستان پیرۆز بیت.\nحزبی شیوعی کوردستان- عیراق، حزبی سوشالیستی کوردستان-باکوور، پارتی کومونیستی کوردستان–رۆژئاوا، پارتی کومونیسستی کوردستان-باکوور، حزبی زەحمەتکێشانی کوردستان- باشوور، كۆمەڵەی شۆرشگێڕی زەحمەتكێشانی كوردستانی ئێران، بزوتنەوەی دیموکراتی گەلی-باشوور\nتەڤگەری چاكسازیی كوردی سوریا سەردانی حزبی شیوعی كوردستان دەكات\nپرسەنامەیەک لە مەکتەبی سیاسی حزبی شیوعی کوردستان\nشاندێكی حزبی شیوعی كوردستان سەردانی حزبی ئیرادەی میللی توركومانی كرد\nحزبی شیوعی پێشوازی له شاندێكی اتحاد الشغیلە الكردستانی رۆژئاوا كرد\nشاندێكی یەكێتی سەردانی كۆمیتەی پارێزگای هەولێری حزبی شیوعی كرد\nحزبی شیوعی کوردستان پێشوازی لە زیندانیانی سیاسی لیستی سەوز کرد\nپرسە نامەیەك لە حزبی شیوعی – كۆمیتەی هەولێرەوە\nڕاگەیندراوێک لەمەكتەبی سیاسی حزبی شیوعی كوردستان\nیاداشتێکی هاوبەشی لێژنەی هەماهەنگی چەپی کوردستان بۆ حکومەتی هەرێمی کوردستان\nوەفدێكی یەكگرتووی ئیسلامی سەردانی حزبی شیوعی دەكات\nپرسەنامەیەك بۆ خانەوادەی هاوڕێمان مام بەكر چاوشین\nوەفدێکی كەنەكە سەردانی حزبی شیوعی کوردستان دەکات\nپرسەنامەیەك لە كۆمیتەی پارێزگای هەولێری حزبی شیوعی کوردستان\nوتاری حزبی زەحمەتکێشان و حزبی شیوعی و بزووتنەوەی دیموکراتی گەلی کوردستان\nشاندێكی كەسایەتی و رۆشنبیرانی باكور ساردانی مەكتەبی سیاسی حزبیان كرد\nحزبی شیوعی عێراق و كوردستان كۆبوونەوە\nبروسکەی مەکتەبی سیاسی حزبی شیوعى بۆ کۆچی دوایی فرسەت سۆفی\nپرسەنامەیەك بۆ بنەماڵەی كۆچكردوو، هاوڕێ ئەحمەد محەمەد دیبەگەیی\nپرسەنامەیەك بۆ هاوڕێ سەیفەدین نجمەدین سێبیرانی\nڕاگەینراوێك لە بارەی هەلومەرجی جوتیاران و بەرهەمی گەنمی خۆماڵی\nلە سلێمانی یەوە بۆ پۆڵۆنیا ١٩٣٩ هەتا ٢٠٢٠ کۆچی ئەبەدی تێکۆشەری شیوعی هاوڕێ عەلی غەفور\nحزبی شیوعی کوردستان بروانامەی ڕێزلێنان بەخشیە کۆمەلێک کادیری گەنج\nدیاری هاورێ ئەحمەد شێروانی بۆ پەرتوكخانەی گشتی مەخمور\nوێنەی مامۆستا قەرەنی لە کتێبخانەی گشتی مەخمور داندرا\nعبدالقادر عبداللە مورتكەیی كۆچی دوایی كردنی\nپرسەنامەیەك لە كۆمیتەی پارێزگای هەولێری حزبی شیوعی\nشاندێكی حزبی شیوعی سەردانی قائیمقامیەتی قەزای دەشتی هەولێریان كرد\nحزبی شیوعی پێشوازی لە شاندێكی پەیەدە دەكات\nپرسەنامەیەك بۆ خانەوادەی هاوڕێى تێکۆشەر ( ڕزگار چاوشین )\nپرسەنامەیەك بۆ خانەوادەی هاوڕێی دێرین و تێکۆشەر ( مام سابیر حاجی محمود ) سەربەشاخی\nحزبی شیوعی پێشوازی لە شاندێكی باڵای مەكتەبی پەیوەندیەكانی یەكێتی نیشتمانی كرد\nپرسەنامەیەك لە حزبی شیوعی كوردستانەوە\nپرسەنامەیەك بۆ خانەوادەی هاوڕێ تێکۆشەر ( مام سلێمان مەخموری )\nحزبی شیوعی كوردستان پیرۆزبایی لە حزبی دیموكراتی كوردستان دەكات\nحزبی شیوعی كوردستان پیرۆزبایی لە حزبی دیموكراتی كوردستانی - ئێران دەكات\nحزبی شیوعی كوردستان پیرۆزبایی لە بزوتنەوەی رزگاری دیموكراتی كوردستان دەكات\nحزبی شیوعی كوردستان پیرۆزبایی لە پارتی دیموكراتی كوردستان دەكات\nپرسەنامەیەك بۆ خانەوادەی هاوڕێى تێکۆشەر ( ڕەشید حمد شاسوار )


باپیر بەرزە بەندکراوی سیاسی کورد لە بەندیخانەی نەغدە تووشی پەتای کۆرۆنا بووە – خۆڕاگری\n[ ۱۳۹۹/۰۸/۰۷ ] دەستبەسەر کرانی هاووڵاتییەکی کورد لە مەریوان لە لایەن ئیتلاعاتی ئەو شارە هەواڵ\n[ ۱۳۹۹/۰۸/۰۶ ] مەحکەمەی شاری مەریوان، بە بارمته پێنج بەندی لە بەندیخانە بەشێوەی کاتی ئازاد کرد. هەواڵ\n[ ۱۳۹۹/۰۸/۰۶ ] سێ بەندکراوی سیاسی خەڵکی شنۆ بۆ بەندیخانەی نەغەدە گوازرانەوە. هەواڵ\n[ ۱۳۹۹/۰۸/۰۶ ] اقدام به خودکشی یک زندانی در بازداشتگاه اداره اطلاعات ارومیە هەواڵ\n[ ۱۳۹۹/۰۸/۰۶ ] ڕاگوازتنی مامۆستایەکی ئائیینی کورد لە دەستبەسەرگەی ئیتلاعاتی ورمێ بۆ بەندیخانەی ناوەندی ورمێ. هەواڵ\nHomeهەواڵباپیر بەرزە بەندکراوی سیاسی کورد لە بەندیخانەی نەغدە تووشی پەتای کۆرۆنا بووە\nباپیر بەرزە بەندکراوی سیاسی کورد لە بەندیخانەی نەغدە تووشی پەتای کۆرۆنا بووە\nخۆڕاگری: بەندکراوێکی سیاسی کورد کە ماوەی مانگێکە چووەتە بەندیخانە، لە ناو بەندیخانەی نەغەدە تووشی پەتای کۆرۆنا بووە و باری تەندروستی ناجێگیرە.\nشەوی یەکشەممە ٢٠ی ڕەزبەری ١٣٩٩ باپیر بەرزە بەندکراوی سیاسی ڕاگیراو لە بەندیخانەی نەغەدە کە تووشی پەتای کۆرۆنا بووە، باری تەندروستی ناجێگیرە و بۆ نەخۆشخانەی ”خومەینی“ پیرانشار گوازراوەتەوە.\nبە وتەی سەرچاوەیەکی ئاگادار، باپیر بەرزە دوای ئەوەی یەکەم ڕۆژی پاییز بە مەبەستی تێپەڕاندنی ماوەی ٢ ساڵ ٦ مانگ حوکمی بەندکرانەکەی ،خۆی بە بەندیخانەی ناوەندیی نەغەدە ناساندبوو، لە ناو بەندیخانە تووشی پەتای کۆرۆنا بووە و دوای پێنج ڕۆژ کە لە قەرەنتینە ڕاگیراوە، ڕۆژی یەکشەممە نێردراوەتەوە بۆ ماڵی خۆیان و لە سەر دوای پزیشک بە هۆی ناجێگیر بوونی باری تەندروستی بۆ نەخۆشخانە گوازراوەتەوە.\nباپیر بەرزە شەوی دووشەممە ١٩ی سەرماوەزی ١٣٩٨ لەلایەن هێزەکانی ئیدارەی ئیتلاعاتی پیرانشار دەستبەسەر و ڕێکەوتی ١٧ی ڕێبەندانی هەمان ساڵ لەلایەن لقی ١٠٢ی دادگای تاوانەکانی پیرانشار بە تۆمەتی ”هاوکاری کردن لە گەڵ یەکێک لە حیزبە کردییەکانی دژبەری کۆماری ئیسلامی“ حوکمی ٨ مانگ بەندکرانی بە سەردا سەپا.\nپووشپەڕی ساڵی ڕابردوولە سەر سکاڵای وەزارەتی ئیتلاعات، حوکمی بەندکرانی ناوبراو لەلایەن لقی یەکەمی دادگای پێداچوونەوەی پارێزگای ورمێ بوو بە ٤ ساڵ کە لە دانیشتنی دووهەمی ئەو دادگایە حوکمەکەی بۆ دوو ساڵ و ٦ مانگ بەندکران کەم کرایەوە.\nدەسبەسەر کران و ناڕوونی چارەنووسی سێ هاووڵاتیی خەڵکی مەریوان\nدەسبەسەرکردنی دووچالاکی مەدەنی خەڵکی شاری سنە\nدەستبەسەر کرانی هاووڵاتییەکی کورد لە مەریوان لە لایەن ئیتلاعاتی ئەو شارە\nمەحکەمەی شاری مەریوان، بە بارمته پێنج بەندی لە بەندیخانە بەشێوەی کاتی ئازاد کرد.\nسێ بەندکراوی سیاسی خەڵکی شنۆ بۆ بەندیخانەی نەغەدە گوازرانەوە.\nاقدام به خودکشی یک زندانی در بازداشتگاه اداره اطلاعات ارومیە\nڕاگوازتنی مامۆستایەکی ئائیینی کورد لە دەستبەسەرگەی ئیتلاعاتی ورمێ بۆ بەندیخانەی ناوەندی ورمێ.


به‌ره‌و خه‌باتی رێك‌وپێك له ریزی خوێندكاراندا – Knwe.org\nسەرەکی » مانشێت » به‌ره‌و خه‌باتی رێك‌وپێك له ریزی خوێندكاراندا\nبه‌ره‌و خه‌باتی رێك‌وپێك له ریزی خوێندكاراندا\nجیابوونه‌وه‌م له رێبازی شیوعیه‌كانی كۆیه، له‌راستی دا وه‌رچه‌رخان بوو به‌ره‌و رێبازی كوردایه‌تی شۆڕشگێرانه‌و پێشكه‌وتنخوازی دۆستی شیوعیه‌ت‌و یه‌كێتی سۆڤیه‌ت. بێ ئه‌وه‌ی بچینه بنج‌و بنه‌وانی ماركسیزم-لینینزمه‌وه یان له‌سه‌ره‌تا گشتی‌و گرنگه‌كانیان شاره‌زا‌و دڵنیا بین، خۆشه‌ویستی سۆڤیه‌ت باو بوو، بگره مۆده‌ش بوو، نه‌ك سه‌باره‌ت به تێگه‌یشتن‌و باوه‌ڕهێنان به ماركسیزم-لینینزم به‌ڵكو سه‌باره‌ت به‌م هۆیانه‌ی خواره‌وه:\n1-هاتنی له‌شكری سووری سۆڤیه‌ت بۆ كوردستانی ئێران‌و ره‌فتاری دۆستانه‌یان له‌گه‌ڵ كورد‌و پاشان یارمه‌تیدانیان بۆ دامه‌رزاندنی ح.د.ك‌و جه‌مهوری دیموكراتی كوردستان له مه‌هابادا، وای له خه‌ڵكی كوردستان گه‌یاندبوو كه سۆڤیه‌ت دۆست‌و پشتیوانی خه‌ڵكی كوردستان‌و رزگاری كورد‌و كوردستانه. شیعره باوه‌كانی ئه‌وی رۆژ لای شاعیرانی كوردی موكریان (خوا لێخۆشبووان هێمن‌و هه‌ژار) وێردی سه‌رزاری خوێنده‌وارانی كۆیه بوو به‌تایبه‌تی ئه‌و دوو شیعره‌ی كه ده‌ستپێكی یه‌كه‌میان یه‌مه‌ی خواره‌وه بوو كه‌پێم وایه هی هێمن بوو:\nده‌زانی كه ماڵمان چلۆن بوو برا\nچ غه‌در‌و چ زوڵمی له كوردان كرا\nكه ئاڵای سوورمان له‌نێو هه‌ڵكرا\nبه جارێ ته‌می هه‌وری غه‌ممان ره‌وی\nبژی دۆستی كورد ده‌وڵه‌تی شووره‌وی\nده‌سپێكی شیعری دووه‌میش ئه‌مه‌ی خواره‌وه بوو كه پێم وایه هی هه‌ژار بوو:\nبژی ستالین خۆش بێ چه‌كوش‌و داس\nله‌ژێر ئیستیبداد كوردی كرد خه‌لاس\nدیاره ئه‌وی ده‌مێ‌و تا زه‌مانێكی دوورودرێژیش ئێمه‌مانان ئاگامان له‌و كاره‌ساته نه‌بوو كه به‌سه‌ر كوردی سۆڤیه‌ت‌و جه‌مهوریه‌ته ئۆتۆنۆمه‌كه‌ی كوردستانی سووردا هاتووه. تا دره‌نگیش نه‌مانزانی كه بۆچی‌و له‌سه‌ر چی خوا لێخۆشبوو ژه‌نه‌راڵ مه‌لا مسته‌فای بارزان‌و ئه‌فسه‌ره‌كانی له‌گه‌ڵی بوون خوالێ خۆشبوو میرحاج ئه‌حمه‌د‌و مامۆستا د. شه‌مزینی‌و سه‌دان بارزانی نه‌فی كراون‌و به‌سه‌ر كۆڵخۆزه‌كانی ئاسیای ناوه‌راست دا دابه‌ش كراون، كار‌و كاسبی به‌ده‌نی یان پێ ده‌كه‌ن.\nئه‌وه‌ی راست بێت من به‌م په‌له په‌له نامه‌وێ ره‌ئی خۆم بده‌م له‌سه‌ر هه‌ڵوێستی سۆڤیه‌ت ده‌رباره‌ی كورد‌و كوردستان‌و كه‌ڵك‌و زیانی حزبه شیوعیه‌كانی رۆژهه‌ڵاتی ناوه‌راست بۆ جووڵانه‌وه‌ی رزگاری‌و دیموكراتی خه‌ڵكی كوردستان. ئه‌مه باسێكی گرنگ‌و دژواره‌و لێكۆڵینه‌وه‌ی وورد‌و دووربینانه‌و هه‌مه‌لایه‌نه‌ی گه‌ره‌كه.\n2-دژایه‌تی ئینگلیز‌و ئه‌مریكا له‌گه‌ڵ كوردایه‌تی‌و هه‌وڵی ئینگلیز بۆ داگیر‌و دابه‌ش كردنی كوردستان‌و به زۆری زۆردار تێكدانی حكوومه‌تی شێخ مه‌حموود‌و چه‌سپاندنی كوردستانی خواروو به عێراقه‌وه به شێوه‌ی ئیلحاق‌و به مانا عیلمیه‌كه‌ی.\nهه‌روه‌ها دامركاندنه‌وه‌ی یه‌ك له دوای یه‌كی راپه‌ڕینه جیاجیاكانی شۆڕشی رزگاری كوردسیتان له‌هه‌موو به‌شه‌كانی كوردستان به‌تایبه‌تی له كوردستانی عێراق دا‌و هاوكاری‌و هاریكاری كردنیان له‌گه‌ڵ ده‌وڵه‌ته داگیركه‌ره‌كانی كوردستان.\n3-سه‌ركه‌وتنه مه‌زنه‌كه‌ی له‌شكری سوور به‌سه‌ر ئه‌ڵمان‌و هاوپه‌یمانه‌كانی دا‌و ده‌نگدانه‌وه‌ی له‌نێو گه‌لان دا.\n4-په‌ره‌سه‌ندنی جووڵانه‌وه‌ی رزگاری گه‌لان به پشتیوانی سۆڤیه‌ت‌و ده‌وری چالاكی حزبه شیوعیه‌كان له رێبه‌ری كردنیان دا.\n5-په‌ره‌سه‌ندنی جووڵانه‌وه‌ی كرێكاری‌و كۆمۆنیستی له ئه‌وروپادا.\n6-بڵاوبوونه‌وه‌ی بیروباوه‌ری دژایه‌تی ده‌ره‌به‌گایه‌تی‌و كۆنه‌په‌رستی‌و چه‌وساندنه‌وه‌و په‌ره‌سه‌ندنی بیروباوه‌ری سۆشیالیستی له جیهان دا.\nده‌مه‌وێ بڵێم جیابوونه‌وه‌مان له رێبازی حشع، جیابوونه‌وه نه‌بوو له م.ل به‌ڵكو پێمان وابوو چه‌كی م.ل له بواری كوردایه‌تی‌و حزبی پێشڕه‌وی كوردایه‌تی دا باشتر به‌كار دێت‌و به‌كه‌ڵكتره. هه‌ر بۆیه‌ش هه‌میشه كه‌ره‌سته‌ی هوشیاركردنه‌وه‌ی ناو پارتی دیموكراتی كوردی عێراقیش هه‌ر بڵاوكراوه ماركسیه لینینه‌كان بوون. بۆ نموونه وه‌ختی خۆی من كه له شانه‌ی سه‌ره‌كی خوێندكاراندا بووم‌وۆ مامۆستا عه‌لی عه‌بدوڵڵا رێكخه‌رمان بوو. (مادیه‌ی دیاله‌كتیكی) و مه‌سه‌له نیشتمانی یه‌كه‌ی ستالینی به ده‌رس پێ ده‌گوتین. یان ساڵێك كۆبوونه‌وه‌ی هوشیاری ده‌كرا شه‌وان بۆ كادر‌و ئه‌ندامه دیاره‌كانی پارتی خوالێ خۆشبوو كه‌ریم تۆفیق له (ده‌رباره‌ی رێكخستنه‌وه) كه به ئینگلیزی نووسرابوو مانای كادر‌و ئه‌ركه‌كانی له ستالینه‌وه بۆ باس ده‌كردین.\nجا له‌گه‌ڵ كاك فاتیح ره‌سووڵی دۆستی دێرینم پاشان لێك دوور كه‌وتینه‌وه‌و له‌سه‌ر (نه‌ته‌وه)و (كیانی سیاسی كوردی)و حزبی پێشڕه‌وی كوردستانی كه‌وا سه‌د شوكر خۆشی دوای په‌نجا ساڵ له خه‌باتی شۆڕشگێرانه‌ی دا گه‌یشتۆته هه‌مان ئه‌نجام.\nكه ساڵی خوێندنی 1946-1947 ده‌ستی پێ كرده‌وه. مامۆستایه‌كمان بۆ وه‌رزش بۆ دانرا بوو مامۆستا كه‌مال عه‌بدولقادر نه‌شئه‌ت زۆر چالاك‌و روو خۆش بوو. من له وه‌رزشدا ته‌نها له پینگ پۆنگ باش بووم. ئه‌ویش به‌و بیانووه منی كرده لێپرسراوی مێزی پینگ پۆنگه‌كه‌ی مه‌كته‌ب كه هه‌ر یاری یه‌ك به چوار فلس بوو تاكو پاره كۆ بكه‌ینه‌وه بۆ كڕینی كه‌لوپه‌لی وه‌رزش. ئه‌م هه‌له‌ی قۆسته‌وه. رۆژێكیان من‌و كاك وریای مه‌لا عه‌لی كانی مارانی برای دێرین‌و هاو كلاسی ئه‌وسام، بانگ كردینه ماڵی خۆی‌و له‌وێ هانی داین تاكو كۆمه‌ڵێكی خوێندكاران دروست بكه‌ین به‌ناوی(k.p.x) واته كۆمه‌ڵه‌ی پێشكه‌وتنی خوێنده‌واری. ئێمه‌ش زۆرمان پێ باش بوو. پێكه‌وه هه‌موو ئه‌و خوێندكارانه‌ی پۆلی شه‌ش‌و پێنجمان دواند كه لێیانمان راده‌بینی‌و پاشان هه‌موومان له كۆشكی ته‌كیه‌ی خۆمان كۆكردنه‌وه‌و سوێندمان خوارد‌و ( K.P.X) مان دانا. تومه‌ز ئه‌وه به بڕیاری پارتی بوو ئێمه‌ش وه‌ك چالاكی رووكه‌شی پارتی ئه‌و كاره‌مان پێ كرابوو. له‌هه‌مان ساڵدا چالاكی زۆرمان نواند‌و مان گرتنیشمان به خوێندكاران كرد. ژماره‌ی كۆمه‌ڵه‌كه‌شمان تا ده‌هات به‌تایبه‌تی كه شیوعی له‌ناو خوێندكاراندا چالاك‌و زۆر بوون به تایبه‌تی له ناوه‌ندی كۆیه‌دا.چالاكی یه‌كانمان سه‌رنجی مامۆستاكانمانی راكێشابوو به‌تایبه‌تی مامۆستای ژیر‌و هه‌ڵكه‌وتوو خوالێخۆش بوو تاهیر سه‌عید‌و مامۆستای چالاك‌و دڵسۆز‌و پاك‌و پاك ره‌وشت مامۆستا حه‌مه‌ده‌مین مه‌عروف كه نموونه‌ی پاكی‌و دڵسۆزی‌و چالاكی‌و ره‌وشت‌و خوی باش بوو.له‌ناو خوێنده‌وارانی كۆیه‌دا یه‌كێك بوو له‌و تێكۆشه‌ره هوشیارانه‌ی كه نه‌ده‌یخوارده‌وه، نه كاغه‌زانه‌ی ده‌كرد، نه جگه‌ره‌ی ده‌كێشا. نه له كۆڕ‌و مه‌جلیسی گۆرانی‌و به‌زمدا به‌شدار ده‌بوو. به‌ڵكو وه‌ك ده‌روێشی دڵسۆز‌و له خۆبردووی خه‌بات هه‌ر خه‌ریكی حزبایه‌تی خۆی بوو. ئه‌وسا ئه‌و ئه‌ندامی لیژنه‌ی ناوچه‌و موفه‌تیشی لیژنه‌ی ناوچه‌ش بوو.\nمامۆستا تایه‌ر سه‌عیدی خوالێخۆشبوو ، زۆر زیره‌ك‌و به‌هۆش بوو، هه‌رچه‌نده بچمێكی بچووك‌و دوو چاوی كرۆڵه‌ی هه‌بوو به‌ڵام پارچه‌یه‌ك گه‌وهه‌ر بوو ریازیات‌و ئینگلیزی پێ ده‌گوتین له هه‌ردووكیاندا وه‌ستابوو.\nجارێكیان من‌و كاك وریای بانگ كرده ماڵی خۆی‌و ئیتر كه‌وته هوشیاركردنه‌وه‌یان‌و هه‌فته‌ی جارێك ده‌چووینه ماڵه‌كه‌ی‌و شه‌وان تا دره‌نگ قسه‌ی بۆ ده‌كردین‌و وشیاری ده‌كردینه‌وه.\nتا گه‌یشتینه نیهایه‌تی ساڵی 1946 ئه‌وه بوو له مانگی كانوونی دووه‌می ساڵی 1947 دا هه‌ردووكمانی پاڵاوت بۆ ئه‌ندامی پارتی كه ئه‌وسا ناوه‌كه‌ی پارتی دیموكراتی كوردی عێراق بوو، له كۆبوونه‌وه‌ی سه‌ره مانگی لیژنه‌ی ناوچه‌ی كۆیه‌دا هه‌ردووكمان هه‌رچه‌نده شه‌شی سه‌ره‌تایی بووین به ئه‌ندام وه‌رگیراین. من به نازناوی (ئاگر) بوومه ئه‌ندام وا بزانم كاك وریاش به (پشكۆ). به‌ڵام له هینه‌كه‌ی كاك وریا دڵنیا نیم.\nئیتر خراینه شانه‌ی حیزبیه‌وه‌و كه‌وتینه چالاكی. به‌ڵام نیهایه‌تی ساڵی 1946 ساڵێكی نه‌گبه‌ت‌و ناهه‌موار‌و پڕ له كوێره‌وه‌ری بوو. له كانوونی یه‌كدا هه‌واڵی رووخانی جه‌مهوری كوردستانی(مهاباد) مان پێ گه‌یشت‌و یه‌ك هه‌وری ڕه‌شی خه‌م‌و ناهومێدی دڵ‌و ده‌روونمان، نا به ته‌نها، به‌ڵكو ئاسمانی كورده‌واری‌و كوردایه‌تیشی گرت.\nبا باسی ئه‌مه بۆ ووتاری داهاتوو بێت.\nبۆمبه ته‌وقیت كراوه‌كه‌ی كۆسۆڤۆ‌و چاره‌نووسی باڵكان\nرووداوه خوێناوی یه‌كانی ئه‌م دواییه‌ی هه‌رێمی (كۆسۆڤۆ) ئه‌گه‌ر نیشانه‌ی هه‌قیقه‌تێك بن، به‌ڵگه‌ی ئه‌وه‌ن كه هێشتا به‌رمیله باروده‌كه‌ی ناوچه‌ی باڵكان هه‌ر مه‌ترسی یه‌كی گه‌وره‌یه بۆ سه‌ر ئاشتی‌و ئاسایشی ئه‌وروپا‌و هه‌موو جیهان.\nچاودێره سیاسی یه‌كان كه به نیگه‌رانی یه‌كی زۆره‌وه ئه‌ڕواننه رووداوه‌كانی هه‌رێمی (كۆسۆڤۆ) ناهه‌قیان نی یه، چونكه كێشه نه‌ته‌وه‌یی‌و ئاینی‌و مه‌زهه‌بی یه‌كانی ناوچه‌ی باڵكان له‌م سه‌ده‌یه‌دا دوو جه‌نگی نێوده‌وڵه‌تی گه‌وره‌یان لێ كه‌وتۆته‌وه.\nمۆسكۆ باوه‌ڕی وایه ته‌قینه‌وه‌ی كێشه نه‌ته‌وایه‌تییه‌كانی باڵكان كه تازه‌ترین نموونه‌یان رووداوه‌كانی كۆسۆڤۆیه. پرۆژه‌یه‌كی دروستكراوی ئه‌مریكا‌و به‌ریتانیایه‌و بۆ ئه‌وه‌یه سزای مۆسكۆ‌و به‌لگرادی پێ بده‌ن كه سه‌ره‌ڕای هه‌ره‌س هێنانی بلۆكی سۆشیالیزم هێشتا دوو هاوپه‌یمانی دڵسۆزی یه‌كترن.\nساڵی 1989، (سلۆبۆدان میلۆسۆڤیچ) ی سه‌رۆكی سربستان مافی ئۆتۆنۆمی له هه‌رێمی كۆسۆڤۆ سه‌نده‌وه. له ئاكامی ئه‌مه‌دا ده‌ستبه‌جێ شه‌ڕ‌و كوشتار له كرواتیا ده‌ستی پێ كرد‌و شه‌ڕه‌كه بۆسنێ هێرزه‌گۆڤینیشی گرته‌وه. ئه‌و شه‌ڕه ساڵی 1995و دوای راگه‌یاندنی رێككه‌وتننامه‌ی دایتۆن كۆتایی پێ هات. پرۆسه‌ی ئاشتی كۆماری بۆسنێ هێرزه‌گۆڤین هێنده نی یه ده‌ستی پێ كراوه كه‌چی میلۆسۆڤیچ ئاگری شه‌ڕی له كۆسۆڤۆ هه‌ڵگیرساند، ئه‌مه‌ش مه‌ترسی ئه‌وه‌ی لێ ده‌كرێ شه‌ڕ‌و كوشتار له بۆسنێ سه‌ر هه‌ڵبداته‌وه‌و هه‌موو ناوچه‌ی باڵكان بگرێته‌وه.\nهه‌ندێك چاودێری سیاسی ئه‌ڵێن: رێككه‌وتننامه‌ی دایتۆن ناتوانێ ئاینده‌یه‌كی هێمن بۆ ناوچه‌ی باڵكان ده‌ستبه‌ر بكات. چونكه هۆكاره بنه‌ره‌تی یه‌كانی فه‌رامۆش كردووه كه گرنگترینیان كێشه‌ی كۆسۆڤۆیه، به‌لای حكومه‌تی به‌لگراده‌وه كۆسۆڤۆ خاڵێكی پیرۆزه‌و هیچ سازشێك هه‌ڵناگرێ، دانیشتوانی ئه‌و هه‌رێمه‌ش كه زۆربه‌ی هه‌ره زۆریان ئه‌لبان نه‌ژادن كۆسۆڤۆ به خاكی نه‌ته‌وه‌یی خۆیان ئه‌زانن‌و مێژوو ئه‌كه‌ن به شایه‌ت كه ئه‌ڵێ پێنج سه‌ده زیاتره ئه‌و ناوچه‌یه نیشتیمانی ئه‌لبان نه‌ژاده‌كانه.\nمیلۆسۆڤیچ بۆ سه‌ركوتكردنی خه‌ڵكی ئه‌و هه‌رێمه چه‌ند بیانوویه‌ك ئه‌هێننه‌وه به‌وه‌ی گوایه كێشه‌ی كۆسۆڤۆ مه‌سه‌له‌یه‌كی ناوخۆی یه‌و ئاژاوه‌گێڕه‌كان له تاقمی تیرۆریست زیاتر هیچی تر نین. ئێستا جگه له رووسیا هیچ ووڵاتێك گوێ له‌م پاساوانه‌ی به‌لگراد ناگرێ.\nوه‌زیرانی ده‌ره‌وه‌ی ووڵاته گه‌وره‌كان، له‌پێناوی كۆتایی هێنان به قه‌یرانه‌كه‌ی هه‌رێمی كۆسۆڤۆ-كه كه‌وتۆته ئه‌وپه‌ڕی باشووری یۆگۆسلاڤیای جاران چه‌ند هه‌نگاوێكیان ده‌ست پێ كردووه، به‌ڵام هێشتا هه‌نگاوه‌كان ئه‌وه نین ئومێدی چاره‌سه‌ریی یه‌كجاره‌كی كێشه‌كه‌یان لێ بكرێ. ئه‌و چاره‌سه‌ره بڕیارێكی سیاسی گه‌وره‌ی ئه‌وێ‌و گه‌وره هێزه‌كان كه هێشتا قه‌یرانی كه‌مه نه‌ته‌وایه‌تی یه‌كانی تریان چاره‌سه‌ر نه‌كردووه‌و هیچَشتا سێبه‌ری جه‌نگی ناوخۆی بۆسنێ هێرزه‌گۆڤینیان به یه‌كجاری نه‌ڕه‌واندۆته‌وه، ناتوانن له‌م ساته‌وه‌خته‌ی ئێستادا بڕیارێكی سیاسی له‌و جۆره بده‌ن.\nسربه‌كان تائێستاش گوێ به هه‌ڕه‌شه‌ی گه‌وره هێزه‌كان ناده‌ن‌و به‌رده‌وامن له كرده‌وه عه‌سكه‌ری یه‌كانیان دژی جه‌نگاوه‌ركانی سوپای رزگاری خوازی كۆسۆڤۆ‌و لایه‌نگرانی. حكومه‌تی ئه‌لبانیاش ئه‌وه‌نده گیروگرفتی ئابووری‌و سیاسی‌و كۆمه‌ڵایه‌تی بووه به كۆمه‌ڵه‌وه كه زۆربه‌ی دانیشتوانی به كۆمه‌ڵ ڕه‌و ئه‌كه‌ن بۆ ئیتالیا‌و ووڵاته‌كانی تری ئه‌وروپا، له‌به‌رئه‌وه دامه‌زراندنی ده‌وڵه‌تێكی نوێ پرۆسه‌ی پاراستنی ئاشتی له ئه‌ستۆی ئه‌مریكا‌و په‌یمانی ناتۆ‌و وڵاتانی خۆرئاوا قورستر ئه‌كات.\nهه‌ندێك ئه‌ڵێن: ورووژاندنی كێشه‌ی هه‌رێمی كۆسۆڤۆ له‌م ساته وه‌خته‌دا تۆڵه‌سه‌ندنه‌وه‌ی ئه‌مریكا بێت له رووسا كه له قه‌یرانه‌كه‌ی ئه‌م دوایی یه‌دا پشتی عێراقی گرت. ووڵاتانی ئه‌وروپا له‌م ڕوانگه‌یه‌وه باوه‌ڕیان وایه واشنتۆن له‌وه زیاتری ناوێت‌و پشتگیری له ئامانجه سه‌ربه‌خۆیی خوازه‌كانی ئه‌لبانی یه‌كان ناكات.\nئه‌مریكا‌و به‌ریتانیا ئێستا پێ له‌سه‌ر ئه‌وه دائه‌گرن كه پێویسته سه‌رۆكی سربستان ده‌ستپێشخه‌ری بكات‌و ئۆتۆنۆمی به‌و هه‌رێمه ببه‌خشێ، به‌لای زۆر كه‌سه‌وه ئه‌م چاره‌سه‌ره رێگاچاره‌یه‌كی گونجاوه، چونكه له سه‌ربه‌خۆبوون‌و جیابوونه‌وه‌ی هه‌رێمه‌كه له بارودۆخی ئێستادا داواكارییه‌كی مه‌نتیقی یه، نه هه‌ڵوێستی حكوومه‌تی سربستانیش قابیلی قبوڵكردنه كه به ئاگر‌و ئاسن دانیشتوانی هه‌رێمه‌كه سه‌ركوت ئه‌كات.\nكاربه‌ده‌ستێكی گه‌وره‌ی حكومه‌تی ئه‌مریكا ووتی: گه‌ر پێویست بكات، واشنتۆن ئاماده‌یه، بۆ چاره‌سه‌ر كردنی كێشه‌ی هه‌رێمی كۆسۆڤۆ، هێزی عه‌سكه‌ری بێنێت، به‌ڵام شاره‌زایانی كاروباری عه‌سكه‌ری ئه‌ڵێن: مۆسكۆ به‌رهه‌ڵستی هه‌موو هه‌ڵوێستێكی له‌و جۆره ئه‌كات له‌به‌رئه‌وه‌ی به‌كارهێنانی هێز له‌لایه‌ن واشنتۆنه‌وه شه‌ڕێكی تازه له ناوچه‌كه‌دا ئه‌خولقێنێ‌و رۆڵی مۆسكۆش له ناوچه‌ی به‌ڵقاندا بچووك ئه‌كات، چه‌ند سه‌رچاوه‌یه‌كی ئاگادار ووتیان: سه‌رۆكی سربستان به‌ڵێنی به وه‌زیری ده‌ره‌وه‌ی به‌ریتانیا داوه رووداوه‌كانی كۆسۆڤۆ دووباره نابنه‌وه. ئه‌مه مایه‌ی دڵخۆشی ئه‌وروپایه گه‌ر مانای وابێ كه كاره توند‌و تیژه‌كان كۆتاییان پێ دێت‌و خه‌ڵكی هه‌رێمه‌كه به هه‌ندێ مافی ره‌وای خۆیان شاد ئه‌بن، به‌ڵام ره‌نگه مانای وابێ حكوومه‌تی به‌لگراد درێژه به سیاسه‌ته نه‌ته‌وایه‌تییه‌كانی خۆی ئه‌دات‌و هه‌موو ده‌نگێكی ناره‌زایی هه‌رێمه‌كه كپ ئه‌كات.\nبێجگه له رووسیا، هیچ كام له وه‌زیرانی وڵاته گه‌وره‌كان به‌و به‌ڵێنانه‌ی به‌لگراد دڵیان ئاو ناخواته‌وه‌و له كۆبوونه‌وه‌یه‌كی نائاسایی دا به ئاشكرا نیگه‌رانی‌و بێزاری خۆیان له هه‌ڵوێستی به‌لگراد راگه‌یاند. له‌نده‌ن له نامه‌یه‌كی توندوتیژدا به كاربه‌ده‌ستانی به‌لگرادی راگه‌یاند: ئه‌گه‌ر گفتوگۆی جددی له‌گه‌ڵ سه‌ركرده‌كانی هه‌رێمی كۆسۆڤۆدا ده‌ست پێ نه‌كات یه‌كێتی ئه‌وروپا هه‌رگیز ناتوانێ په‌یوه‌ندی ئاسایی له‌گه‌ڵ سربستاندا ببه‌ستێ، لێپرسراوی كاروباری ده‌ره‌وه‌ی یه‌كێتی ئه‌وروپا ئه‌ڵێت: یه‌كێتی ئه‌وروپا داوای جیابوونه‌وه‌ی هه‌رێمی كۆسۆڤۆ ناكات، به‌ڵام زۆر به‌پێویستی ئه‌زانێت حكومه‌تی به‌لگراد ئه‌و مافی ئۆتۆنۆمی یه‌ی پێ ببه‌خشێ كه ساڵی 1989 میلۆسۆڤیچ هه‌ڵی وه‌شاند. قه‌یرانه‌كه‌ی ئه‌م دوایی یه‌ی هه‌رێمی كۆسۆڤۆ تائێستا 24 هاووڵاتی‌و چوار پۆلیسی تیا كوژراوه، ده‌یان هه‌زار ئه‌لبانی له تیرانا‌و ئه‌ڵمانیا‌و زۆر پایته‌ختی تردا درێژه به خۆپیشاندان‌و مانگرتن ئه‌ده‌ن‌و داوا له كۆمه‌ڵی ده‌ولی ئه‌كه‌ن زوڵم‌و سته‌می به‌لگرادیان له‌سه‌ر هه‌ڵگرن.\nسوپای رزگاری خوازی كۆسۆڤۆ كه له ساڵی 1996و له ئاكامی شكست هێنانی گفتوگۆی نێوان دانیشتوانی هه‌رێمه‌كه‌و حكومه‌تی به‌لگراد دا سه‌ری هه‌ڵدا هێشتا ئه‌و هێزه سیاسی-عه‌سكه‌ری یه گه‌وره‌یه نی یه بتوانێ خه‌باتی چه‌كداری‌و شه‌ڕی پارتیزانی ده‌سه‌ڵاتی حكوومه‌تی سربستان له‌و هه‌رێمه‌دا شپرزه بكات، به‌ڵام ناوه‌رۆكه ڕه‌واكه‌ی خه‌باتی ئه‌و هه‌رێمه‌و هه‌ڵوێستی ڕای گشتی جیهانی دوو خاڵی به‌هێزن له گۆشه‌گیركردنی میلۆسۆڤیچ دا رووداوه‌كانی رابردووشی له بۆسنێ هێرزه‌گۆڤین‌و ووڵاتانی تری ناوچه‌ی به‌لقاندا ده‌ریان خست میلۆسۆڤیچ ئه‌و پیاوه ئایدۆلۆجیسته نی یه ئاماده بێ له‌پێناوی بیروباوه‌ره‌كانی خۆی به‌خت بۆیه زۆربه‌ی چاودێره سیاسی یه‌كان ئه‌ڵێن: له ئاینده‌یه‌كی نزیكدا‌و له‌ژێر گوشاری واشنتۆن‌و یه‌كێتی ئه‌وروپادا حكوومه‌تی سربستان مافی ئۆتۆنۆمی به هه‌رێمی كۆسۆڤۆ ئه‌به‌خشێته‌وه.\nبەشی یەکەمی ئەم بابەتە لە کوردستانی نوێ ژمارە (7458) پێنج شەمە 4/1/2018دا بڵاوکراوەتەوە.


هونه‌رمه‌ندی ناسراوی میسری ماجيده سوباحى كۆچى دوايى كرد\n16/1/2020 - 17:00\nكچێكى به ناوى غاده نافیع هه‌یه هاوسه‌رگیرى له‌گه‌ڵ كوردێكی ئه‌ندازیاری خه‌ڵكى شارى هه‌ولێر پێكهێناوه\nبه‌یانى ڕۆژى پێنچشه‌ممه ١٦/١/٢٠٢٠ خانمه هونه‌رمه‌ندى ناودارى میسرى (ماجیده سوباحى) له قاهیره كۆچى دوایى كرد.\nهه‌ر له‌گه‌ڵ بڵاوبوونه‌وه‌ى هه‌واڵى كۆچكردنى ناوبراو ساندیكاى هونه‌رمه‌ندانى میسڕ پرسه‌ى ڕاگه‌یاند و زۆرێك له هونه‌رمه‌ندان به بیستنى هه‌واڵه‌كه چ به سه‌ردان یان نامه له ڕێگاى تۆڕره كۆمه‌ڵاتیه‌كاندا پرسه نامه‌یان ئاراسته‌ى بنه‌ماڵه‌ى كۆچكردوو كرد .\nسوباحى خاوه‌ن زیاتر له ٦٠ فلیمى سینه‌مایى یه هه‌روه‌ها كارى به‌رهه‌هێنان و ده‌رهێنه‌رى له شه‌سته‌كانى سه‌ده‌ى بیسته‌مدا كردووه ،کاری هونه‌رى و یه‌كه‌م فلیمى ساڵى ١٩٤٩ له ته‌مه‌نى ١٥ ساڵیدا له‌گه‌ڵ هونه‌رمه‌ندى ناودارى كۆمێدى ( ئیسماعیل یاسین) به ناوى ( ناسیح) ده‌ستپێكردووه ،\nماجیده كه ناوى ڕاسته‌قینه‌ى ( عه‌فاف عه‌لی كامیل )ه ساڵى ١٩٣١ له شارى تانتاى میسرى له دایكبووه ، دواتر ژیانى هاوسه‌رگیرى له‌گه‌ڵ هونه‌رمه‌ند ( ئیهاب نافیع) پێكدێنێت و كچێكى به ناوى غاده نافیع هه‌یه ، كه هاوسه‌رگیرى له‌گه‌ڵ كوڕێكى كوردى ئه‌ندازیار خه‌ڵكى شارى هه‌ولێر پێكهێناوه به ناوى ئازاد به‌كر ، له ساڵى ٢٠٠٠ پێش كۆچكردنى هونه‌رمه‌ند ئیهاب نافیع و كچكه‌ى و هاوسه‌ره كورده‌كه‌ى سه‌ردانى كوردستان ده‌كه‌ن و له هاوینه هه‌وارى مه‌سیف سه‌لاحه‌دین له‌لایه‌ن سه‌رۆك مه‌سعود بارزانى پێشوازى كران.\nMesrûr Barzanî: Hevxemê Yûnan û Izmîrê me\nDR. Nicmedîn Kerîm koça dawî kir\nNêçîrvan Barzanî serxweşî li malbat û kesûkarên qurbaniyên erdheja Tirkiyê û Yûnanîstanê kir\nLi Izmîrê 25 kesan canê xwe ji dest da\nJohn Bolton: “Bo îstîqrara Rojhilata Navîn divê Kurdistan serbixwe be”\nMesrûr Barzanî: Nicmedîn Kerîm xwedan roleke girîng bû\nLi Derbendîxanê 9 kes birîndar bûn\nBelge fîlma Siya Avê hat weşandin\nAmadekarî bo çê kirina fîlim li valatiya asmanê tê kirin\nŞemî, October 31, 2020 - 22:57


پێشبینی ده‌كرێت پێرلۆ بگه‌ڕێته‌وه یانه‌ی یۆڤانتۆس\nپێشبینی ده‌كرێت ئه‌ندریا پێرلۆ بگه‌ڕێته‌وه بۆ وه‌رگرتنی پۆستێك له یانه‌ی یۆڤانتۆس دوای كۆتایی هاتنی كاروانی وه‌زشیی له‌گه‌ڵ یانه‌ی نیۆرك سیتی ئه‌مریكی.\nرۆژنامه‌ی تۆ تۆ سپۆرتی ئیتاڵی له راپۆرتێكدا باسی له‌وه كردووه كه پێرلۆ له دوای وازهێنان له یاریكردن له‌گه‌ڵ یانه ئه‌مریكییه‌كه ده‌بێته بالیۆزی یانه‌ی یۆڤانتۆس به‌هۆی ئه‌وه‌ی په‌یوه‌ندییه‌كانی له‌گه‌ڵ بیانكۆنێریدا به‌رده‌وامه و پڕۆژه‌ی داهاتووی كاركردنه له‌گه‌ڵ ئه‌و یانه‌دا.\nرۆژنامه‌كه باسی له‌وه‌شكردووه كه ده‌ستبه‌كاربوونی پیرلۆ له یۆڤی دیار نییه، به‌ڵام هه‌ركاتێك وازی له یاریكردن هێنا راسته‌وخۆ ده‌گه‌ڕێته‌وه بۆ تۆرینۆ و له‌گه‌ڵ ئیداره‌ی خانمه پیره‌كه‌ی ئیتاڵیا كۆ ده‌بێته‌وه.\nپیرلۆ چوار وه‌رز 777له‌گه‌ڵ یانه‌ی یۆڤانتۆس یاریكرد و له‌گه‌ڵیدا چوار نازناوی خولی ئیتاڵی برده‌وه و هه‌روه‌ها گه‌شتنه یاری كۆتایی یانه پاڵه‌وانه‌كانی ئه‌وروپا و نازناوه‌كه‌یان له بره‌ژه‌وندی به‌رشه‌لۆنه له‌ده‌ستدا.


مەترسی دەکرێت دەیان هەزار دەنگی کورد لە ناوچە جێناکۆکەکان بفەوتێت\nمەترسی دەکرێت دەیان هەزار دەنگی کورد لە ناوچە جێناکۆکەکان بفەوتێت\nکەرکوک لە 16ی ئۆکتۆبەردا\nكۆمسیۆنی هه‌ڵبژاردنه‌كان هێشتا سوره له‌سه‌ر ئه‌وه‌ی هیچ سندوقێكی ده‌نگدان له ده‌ره‌وه‌ی پارێزگای كه‌ركوك و سه‌ڵاحه‌دین بۆ ئه‌و ده‌نگده‌رانه دانه‌نێت كه به‌هۆی روداوه‌كانی 16ی ئۆكتۆبه‌ری رابردوو پارێزگاكه‌یان جێهێشتووه، به‌هۆیه‌وه ده‌یان هه‌زار كوردی ناوچه جێناكۆكەکان ده‌نگه‌كانیان له‌به‌رده‌م فه‌وتاندایه.\nسایتی kirkuknow له به‌دواداچونێكدا بڵاویكرده‌وه كه هه‌رچه‌نده زۆرینه‌ی ئه‌و خێزانە ئاوارانە گه‌ڕاونه‌ته‌وه شوێنی خۆیان، به‌ڵام هێشتا هه‌زاران ده‌نگده‌ر ترسی گه‌ڕانه‌وه‌یان هه‌یه بۆ شاره‌كانیان، به‌هۆی داخستنی رێگای سه‌ره‌كی كه‌ركوك – هه‌ولێریش ئه‌گه‌ری هه‌یه له رۆژی ده‌نگداندا نه‌گه‌ڕێنه‌وه.\nکردنەوەی بنكه‌یه‌كی ده‌نگدان له هه‌ولێر بۆ ئاواره‌كانی 16ی ئۆكتۆبه‌ر\nسایته‌كه له‌زاری هاوڵاتییه‌ك به‌ناوی نەبەز باپیری (32ساڵ) و خوشكه‌كه‌ی به‌ناوی به‌فرین، یه‌كێكن له‌و خێزانانه‌ی نه‌گه‌ڕاونه‌ته‌وه كه‌ركوك و له هه‌ولێر نیشته‌جێن، له‌گه‌ڵئه‌وه‌شدا ده‌یانه‌وێت له‌و مافه‌یان بێبه‌شنه‌بن و بۆ ئه‌و مه‌به‌سته‌ش كاری ده‌نگدانیان وه‌رگرتۆته‌وه.\nنه‌به‌ز باپیری وتویه‌تی: "ناتوانین بگه‌ڕێینه‌وه كه‌ركوك، چونكه ناتوانین مه‌ترسی له‌سه‌ر ژیانی خێزانه‌كانمان دروستبكه‌ین”، به‌فرین باپیری خوشكیشی وتی "پێویستە لایه‌نه په‌یوه‌ندیداره‌كان هه‌وڵبده‌ن بنكه‌یه‌كی ده‌نگدان له هه‌ولێر بكه‌ینه‌وه، بۆئه‌وه‌ی ئاواره‌كانی 16ی ئۆكتۆبه‌ر ده‌نگبده‌ن”.\nحكومه‌تی عیراق، ئه‌و خێزانانه‌ی وه‌كو ئاواره‌ی ناوخۆ نه‌ناساندوه كه به‌هۆی روداوه‌كانی 16ی ئۆكتۆبه‌ره‌وه ناوچه‌كانیان جێهێشتووه، بۆیه كۆمسیۆنی هه‌ڵبژاردنه‌كانیش ئاماده‌نییه بنكه‌ی ده‌نگدانیان له ده‌ره‌وه‌ی كه‌ركوك بۆ بكاته‌وه، هه‌رچه‌نده به‌پێی ئامارێكی وه‌زاره‌تی ناوخۆی حكومه‌تی هه‌رێمی كوردستان ژماره‌یان 148 هه‌زار خێزان ده‌بێت و هۆكاری نه‌گه‌ڕانه‌وه‌یان بۆ "بونی شانه‌ی نوستوی داعش” گه‌ڕێنراوه‌ته‌وه.\n"كه‌ركوكمان جێهێشت كه‌س پرسی پێنه‌كردین، ئێستا بۆ دەنگدان پرسمان پێدەکەن"\nكه‌ریم سنجاری، وه‌زیری ناوخۆی هه‌رێم له پشكی پارتی له كۆنفرانسێكی هاوبه‌شدا له‌گه‌ڵ رێکخراوی نه‌ته‌وه یه‌كگرتوه‌كان و رێكخراوه نێوده‌وڵه‌تیه‌كانی ترو و وڵاته كۆمه‌كبه‌خشه‌كان، بۆ راگه‌یاندنی پلانی فریاكه‌وتنی مرۆیی بۆ ئاواره‌كان 10ی نیسان، وتی "تائێستا ژماره‌ی هه‌ره زۆریان لێره‌ن (هه‌رێمی كوردستان) و نه‌یانتوانیووه بگه‌ڕێنه‌وه”.\nبه‌پێی به‌دواداچونێكی سایته‌كه ئه‌وانه‌ی تائێستا نه‌گه‌ڕاونه‌ته‌وه شوێنی خۆیان، زۆرینه‌یان ئه‌ندام و لایه‌نگری پارتی دیموكراتی كوردستان بون، یان له ده‌زگا ئه‌منییه‌كانی سه‌ر به‌و حزبه كارده‌كه‌ن، پارتیش له ناوه‌ڕاستی كانونی دوه‌می ئه‌مساڵ، بڕیاریدا بایكۆتی هه‌ڵبژاردنه‌كانی كه‌ركوك بكات، هۆكاره‌كه‌یان بۆ ئه‌وه گەڕانده‌وه، كه ناوچەكانی جێناكۆك لەلایەن هێزەكانی سەر بە حكومەتی ناوەندیەوە كراون بە "سەربازگه”.\nعه‌دنان كه‌ركوكی، ئەندامی ئەنجومەنی سەركردایەتی كەركوك-گەرمیانی پارتی رایگه‌یاند: "كه‌ركوك لەژێر داگیركاریی سەربازیدایە و ناسەقامگیرە، بۆیە هەڵبژاردن لەم دۆخەدا بەڕێوەناچێت”.\nتارق مەولود ته‌مه‌ن (74ساڵ)، لیوای خانەنشینە له وه‌زاره‌تی پێشمه‌رگه‌ی حكومه‌تی هه‌رێم، به‌ڵام بەهۆی بارودۆخی سیاسی کەرکوکەوە، له‌دوای 16ی ئۆكتۆبه‌ر نه‌گه‌ڕاوه‌ته‌وه و له هه‌ولێر ده‌ژی و وتی "كه‌ركوكمان جێهێشت كه‌س پرسی پێنه‌كردین، ئێستا بۆ دەنگدان پرسمان پێدەکەن؟ من بۆ ده‌نگدان ناگه‌ڕێمه‌وه كه‌ركوك”.\nجوتیار عەباس، پێشمه‌رگه‌یه‌كی سه‌ر به پارتی دیموكراتی كوردستانه و پیشتر ده‌وامه‌كه‌ی له ئاڵتون كۆپری (پردێ) بوو، ده‌ڵێت له هه‌موو هه‌ڵبژاردنه‌كاندا ده‌نگی داوه، به‌ڵام ئه‌مجاره ناچار نییه بگه‌ڕێته‌وه كه‌ركوك.\nرێگای كه‌ركوك – هه‌ولێر له دوای روداوه‌كانی 16ی ئۆكتۆبه‌ره‌وه نه‌كراوه‌ته‌وه، ئه‌وه‌ش كێشه‌یه‌كی تره بۆ ده‌نگده‌رانی كه‌ركوك له ده‌ره‌وه‌ی پارێزگاكه، چونكه ئه‌گه‌ر كه‌سێك بیه‌وێت له‌و رۆژە‌دا بۆ ده‌نگدان بگه‌ڕێته‌وه كه‌ركوك ده‌بێت دوو كاتژمێر و نیو به‌ڕێگایه‌كی جیاوازتردا بڕوات تا ده‌گاته بنكه‌ی ده‌نگدانه‌كه‌ی.\nسندوق نابەینە بەردەم دەنگدەر، ئەوە ئەرکی دەنگدەرانە بچنەوە شارەکانی خۆیان و دەنگبدەن\nبه‌ڵام ئه‌وه بۆ ده‌شتی نه‌ینه‌وا جیاوازتره، به‌هۆی كردنه‌وه‌ی رێگای مه‌خمور كه هه‌ولێر به ده‌شتی نه‌ینه‌وا ده‌به‌ستێته‌وه، بۆیه کۆمسیۆنی باڵای سەربەخۆی هەڵبژاردنەکان له‌ڕێی سایتی ناوبراو ره‌تیده‌كاته‌وه بنكه‌ی ده‌نگدان بۆ ده‌نگده‌رانی ده‌ره‌وه‌ی پارێزگاكه دابنێت، ته‌نیا بۆ ئه‌وانه داده‌نرێن كه به ئاواره هه‌ژماركراون.\nسه‌عید كاكه‌یی، ئەندامی ئه‌نجومه‌نی کۆمسیارانی سه‌ر به كۆمسیۆن وتی "ئەوە ئەرکی ئێمە نییە سندوق ببەینە بەردەمی دەنگدەر تا دەنگ بدات، ئەوە ئەرکی دەنگدەرانە بچنەوە شارەکانی خۆیان و دەنگبدەن”.\nپارتی دیموكراتی كوردستان كه له هه‌ڵبژاردنی رابردودا 63 هه‌زار ده‌نگی له كه‌ركوك هه‌بوه و ئێستا له‌گه‌ڵ بایكۆتكردنی هه‌ڵبژاردن له‌و پارێزگایه، له راگه‌یاندنه‌كانییه‌وه كه‌ركوك به "شارێكی نائارام” داده‌نێت.\nنەوزاد عەبدوڵڵا (44ساڵ)، خه‌ڵكی كه‌ركوكه و له هه‌ولێر له دوكانێكی بۆیه فرۆشتندا كارده‌كات، رایگه‌یاندوه: "كه‌ركوك داگیركراوه و فرۆشراوه، ده‌نگدان به‌من چی؟، من بیر له‌وه ده‌كه‌مه‌وه ئه‌و رۆژە پاره بۆ خێزانه‌كه‌م په‌یدابكه‌م”.\nبه‌ڵام هێزه كوردییه ركابه‌ره ته‌قلیدییه‌كه‌ی پارتی (یه‌كێتیی نیشتیمانی كوردستان) كه خاوه‌نی 209 هه‌زار ده‌نگه به‌پێی دوایین هه‌ڵبژاردنی په‌رله‌مانی عیراق، پێیوایه ده‌نگده‌ران مه‌ترسی له‌سه‌ر ژیانیان نییه و ده‌توانن بۆ ده‌نگدان بگه‌ڕێنه‌وه، ئه‌وه‌ش به‌پێی وته‌ی ره‌وه‌ند مه‌لا مه‌حمود، جێگری مه‌ڵبه‌ندی رێكخستنی ئه‌و حزبه له كه‌ركوك كه رایگه‌یاندوه: "ئه‌وه‌ی هه‌یه پڕوپاگه‌نده‌ی پارتییه تا خه‌ڵك بترسن و ده‌نگ نه‌دەن، كه‌س هه‌ڕە‌شه‌ی له‌سه‌ر نییه و ده‌رگا بۆ گه‌ڕانه‌وه‌ی ئاواره‌كان كراوه‌یه”، زیاتر وتی "حكومه‌تی هه‌رێم ده‌توانێت بۆ كردنه‌وه‌ی فڕۆكه‌خانه‌كان له‌گه‌ڵ به‌غدا رێكبكه‌وێت ئه‌ی بۆ ناتوانێت بۆ كردنه‌وه‌ی رێگای پردێ رێكبكه‌وێت”.\nجگه له‌و خێزانانه‌ی دوای 16ی ئۆكتۆبه‌ر كه‌ركوكیان جێهێشتووه، چەندین هه‌زار خێزانی تری كوردی كه‌ركوك كه له‌سه‌رده‌می رژێمی به‌عسدا پێش 2003 به‌ره‌و هه‌رێمی كوردستان كۆچیان كردوه یان ده‌ركراون، ده‌بێت بۆ ده‌نگدان بگه‌ڕێنه‌وه.\nزیاتر له 40 هه‌زار ده‌نگده‌ری كورد له ده‌ره‌وه‌ی پارێزگاكه ده‌ژین و زۆرینه‌یان له هه‌ولێرن\nبه‌پێی هه‌ندێك ئاماری ناڕە‌سمی كه له ده‌زگای هه‌ڵبژاردنی حزبه كوردییه‌كانه‌وه به kirkuknow دراوه، زیاتر له 40 هه‌زار ده‌نگده‌ری كورد له ده‌ره‌وه‌ی پارێزگاكه ده‌ژین و زۆرینه‌یان له هه‌ولێرن. حزبه كوردییه‌كانی كه‌ركوك، جگه له پارتی دیموكراتی كوردستان، پێنجشه‌ممه 12ی نیسان له كۆبونه‌وه‌یه‌كدا له كه‌ركوك داوایانكرد كۆمسیۆنی هه‌ڵبژاردنه‌كان سندوقی ده‌نگدان ببرێته ناوچه‌كانی تری هه‌رێمی كوردستان له‌پێناو بێبه‌شنه‌بونی ئه‌و هه‌زاران ده‌نگده‌رانه.\nپێده‌چێت سیاسییه‌كانی كورد هه‌ستیان به لێكه‌وته‌كانی ئه‌و مه‌ترسییه كردبێت، هه‌ربۆیه فوئاد حسێن، سەرۆکی دیوانی سەرۆکایەتیی هەرێمی کوردستان، له وتارێكیدا له كۆنفرانسی كوردستان دوای داعش كه 30ی ئازاری رابردوو له پاریس به‌ڕێوه‌چوو، وتی "كورد له ناوچه جێناكۆكه‌كان له عیراق 10 كورسی په‌رله‌مان له‌ده‌ستده‌دات، ئه‌وه‌ش به به‌راورد به هه‌ڵبژاردنه‌كانی رابردوو، هۆكاره‌كه‌شی بۆ روداوه‌كانی دوای 16ی ئۆكتۆبه‌ر ده‌گه‌ڕێته‌وه”.\nله 16ی ئۆكتۆبه‌ری رابردوودا، كاتێك هێزه عیراقییه‌كان بۆ كه‌ركوك و ناوچه‌كانی تری جێناكۆك گه‌ڕانه‌وه و پێشمه‌رگه پاشه‌كشێی كرد، ده‌یان هه‌زار خێزانی كورد به تایبه‌ت لە كه‌ركوك و قه‌زای دوزخورماتوو و ده‌شتی نه‌ینه‌وا ئاواره‌ی هه‌رێمی كوردستان بون.\nئه‌م بابه‌ته 3680 جار خوێنراوه‌ته‌وه


بۆن (چوارمەحاڵ و بەختیاری)\nسۆلۆلێرن سەکۆیەکی فێرکردنی گەڕۆکی سەرھێڵە کە وانەکانی کۆدداڕشتن لە ١٢ پۆلی جیاوازدا بەخۆڕایی پێشکەش دەکات. بابەتەکان بریتین لە سی++، سویفت، پایتن، جاڤاسکریپت، پی ئێچ پی، سی شارپ و ھتد… ناوەڕۆکی فێرکردنەکان پێکەوە لەلایەن سۆلۆلێرن دروستکراون و، ھە ...\nپێشێلکردنی مافی لەبەرگرتنەوە یان پێشێلکاری مافی چاپ مانای بەکارھێنانی بێمۆڵەتە لە ماددە پارێزراوەکانی مافی لەبەرگرتنەوە بە شێوەیەک کە دژی مافی چاپێکی تایبەت بێت، وەک دووبارە چاپکردنەوە یان لەبەرگرتنەوەی کاری پارێزراو لەلایەن یاسای مافی لەبەرگرتنە ...\nتیۆریی شێواوی یان بیردۆزیی شێواوی دادەنرێت بە نوێترین تیۆری بیرکاری و فیزیایی کە ھەندێکجار بە تیۆری کوێرانە دەناسرێت. ئەم تیۆریە مامەڵەکردنە لەگەڵ سیستمی جوڵاوی ناھێڵی کە جۆرێک لە ڕەفتاری کوێرانەیی یان شێواوی پێوە دیارە. ئەو ڕەفتارە کوێرانەییە یا ...\nبەرزی ، بەرزایی ، یان بڵندی پێوەرێکە بۆ پێوانی دوورییەکی ستوونی بەکاردێت، یان لە پۆتان بە مەودا ناودەبرێ کە ھێمای پیتی یان ی بۆ کراوە بۆ نموونە باس لە بەرزی تەنێک یان کەسێک بکات لە باری ستوونی وەکوو لە بیرکاریدا، بەرزایی یەکێکە لە سێ ڕەھەندکان لە ...\nدرێژایی ڕەھەندی داکێشراوی ھەر شتێکە. درێژاییی شتێک مەودای نێوان کۆتایییەکانی ئەو شتەیە؛ بەرفرەییی ھێڵیی ئەو شتەیە کە لە دەستپێکیەوە ھەتا کۆتاییی دەپێودرێت. پێویستە درێژایی لە بەرزایی و پانایی جیابکرێتەوە. بەرزایی بەرفرەییی ئەستوونی شتانە و پانایی ...\nکیمری یاخود گیمری، گەلە ھۆزێکی دێرینی بە رەچەلەک ھیندۆ ئەوروپایی بوون زێدی یەکەمیان لێوارەکانی رۆژھەڵاتی دەریای رەش و ئاسیای بچووک بوو. لە سەدەی ھەشتەم- حەفتەمی بەر لە زایین لە بەر ھۆی تێکچوونی تەرازووی ھێزەکان لە ئاسیای بچووک، کۆچێکی زەبەلاحی ھ ...\nئەبوداوود سولەیمان کوڕی ئەشعەس کوری بەشیر ئەزەدی سەسیجستانی ، ناسراو بە ئەبوداوود ، ژیاوە لە نێوان ساڵانی ٢٠٢ تا ٢٧٥ک، پێشەوای ئەھلی فەرموودە بووە لە سەردەمی خۆییدا و خاوەنی کتێبی ناوداری سونەنی ئەبوداوودە. ئەبوداوود لە نێو چەندین شاری ئیسلامدا گ ...\nدە مزگێنی پێدراوی بەھەشت کەسانی باوەڕدار بوون لە ئایینی ئیسلامی لە تاییفەی سوننە مەزهەب کە لە لایەن پێغەمبەری ئیسلام محەمەد مزگێنی چوونە بەهەشتیان پێدراوە. ئەو دەکەسەی کە پێغەمبەری خودا دەست نیشانیکردوون، کە ئەوان تەنیا کەسانێکن کەلە پێش مردنییان ...\nسونەنی ئەبوداوود ، ، کتێبێکە لەسەر فەرموودەکانی پیغەمبەری ئیسلام، و ئەبوداوود کۆکردۆتەوە و ژمارەی فەرموودەکانی ئەگاتە ٥٢٧٤ فەرموودە و کە هەڵیبژاردوون و پۆڵێنی کردوون لە نزیکەی پێنج سەد هەزار فەرموودە.\nسەحیحی موسلیم ، ، یەکێک لە گرنگترین کتێبەکانی فەرموودەیە لای موسڵمانان، ئەبو حسەین موسلیم کوڕی حەجاج نیساپوری کۆکردۆتەوە، دانانەکەی ماوەی پانزە ساڵی خایاندووە، ٣٠٣٣ فەرموودەی تیا کۆکردۆتەوە بەبێ دووبارە بوونەوە. و ئەم کتێبە لە دوای سەحیحی بوخاری ...\nفەرموودە ، بریتییە لەوتەکانی پێغەمبەر محەمەد لەگەڵ کردارو ئەو رووداوانەی بێدەنگ بوە لەسەری و سیفەت و ژیاننامە و ھەواڵی، یاخود بەوە دەوترێ کە دەدرێتە پاڵ پێغەمبەر لە ووتە و کردار و ڕووداوەکانی کە بێدەنگ بوەە لێ، یان خووڕەوشت و ھەڵسووکەوتی.\nفەرموودەناسی یان زانستی فەرموودە ئەو زانستەیە کە گرنگی بە فەرموودەکانی پێغەمبەری ئیسلام دەدات. فەرموودەکان بەپێی بەهێزی و لاوازی یان دروستی و هەڵبەستراو جیادەکاتەوە. بنەمای جیاکردنەوەی فەرموودەکان بەپێی یاسا، باری دەروونی، زیرەکی و ڕاستگۆیی ئەو ک ...\nفەرموودەی زەعیف بەو فەرمودەیە دەگوترێ کە یەکێک یان زیاتر لە مەرجەکانی فەرموودەی حەسەنی تێدا نەبێپلەی فەرموودەی زەعیف دەگۆڕێ بە پێی لاوازی گێڕەرەوەکانی، هەیانە زەعیفە، هەیانە زەعیف جدەن، لەگەڵ فەرموودەی واهی و فەرموودەی مونکەڕ. خراپترین جۆریشی بری ...\nفەرموودەی شاز بریتییە لەو فەرموودەیەی کە کەسێکی جێی متمانە جیاواز لە کەسی باشتر و زیرەکتر لە خۆی گێڕابێتیەوە. مەبەست بە باشتر لەبەرکردنی باشترە یان ژمارەی زیاترە یان زانستی زیاترە و جگە لەوانیش.\nفەرموودەی غەریب بریتییە لەو فەرموودەیەی کە تەنیا یەک کەس گێڕابێتیەوە. ئەو یەک کەسە لەهەموو بەشەکانی ڕشتەکەیدا بێت یان لەهەندێک یاخود تەنیا لەبەشێکی ڕشتەکەیدا بێت.\nفەرموودەی مودڕەج لە ڕشتەکەیدا ئەوەیە کە سیاقی ڕشتەکەی گۆڕدرا بێت. بۆ نموونە شەریکی قازیی فەرموودەی دەگێڕایەوە دەیگوت حدثنا الأعمش، عن أبي سفيان، عن جابر قال: قال رسول الله صلى الله عليه وسلم دواتر وەستا تاوەکو بینوسن، لەو کاتەدا سابتی کوڕی موسا د ...\nفەرموودەی موزتەڕیب بریتییە لەو فەرموودەیەی کە بە چەند شێوەیەکی جیاواز گێڕدرابێتەوە و گێڕانەوەکان لە هێزدا وەک یەک بن. واتا فەرموودەیەک بە چەند شێوەیەکی جیاواز و پێچەوانە بگێڕدرێتەوە کە نەتوانرێ ئەو شێوانە کۆبکرێنەوە، و هەروەها هەموو گێڕانەوەکان ه ...\nفەرموودەی موعەلەق بریتییە لەو فەرموودەیەی کە لە سەرەتای ڕشتەکەیەوە کەسێک یان زیاتر لابرا بێت. شێوەکەی ئەوەیە ئەو کەسەی فەرموودەکە دەگێڕێتەوە ڕاستەوخۆ بڵێت پێغەمبەر صلى الله عليه وسلم یان فڵان هاوەڵ وایگوت. بۆ نموونە ئیمامی بوخاری دەڵێت وقال أبو م ...\nفەرموودەی مەتڕوک بریتییە لەو فەرموودەیەی کە ڕشتەکەی کەسێکی تۆمەتبار بە درۆی تێدابێت. هۆکارەکانی تۆمەتبارکردن بە درۆ بریتین لە: ●ئەو فەرمودەیەیە تەنیا ئەو کەسە بیگێڕێتەوە و پێچەوانەی بنەما ناسراوەکانی شەرع بێت. ●ئەو کەسەی فەرموودەکە دەگێڕێتەوە لە ...\nئەو کەسانەی فەرموودە دروست دەکەن دوو ڕێگا بەکاردێنن ئەوانیش: قسەیەکی خۆی بێنێ و ڕشتەیەکی بۆ دانێت، و بیگێڕێتەوە و بڵێت پێغەمبەر صلى الله عليه وسلم وایگوت. قسەی یەکێک لە دانایان یان هەر کەسێک بێنێت و ڕشتەیەکی بۆ دانێت، و بیگێڕێتەوە و بڵێت پێغەمبەر ...\nفەرموودەی مەوقوفی وتەییقەولی وەک ئەوەی فەرموودەکە بڵێ فڵان هاوەڵ وایگوت. بۆ نموونە ئەو فەرمودەیەی دەڵێ عەلی کوڕی ئەبو تالیب گوتویەتی بە ئەندازەی مێشکیان قسە لەگەڵ خەڵک بکەن، دەتانەوێ خوا و پێغەمبەرەکەی صلى الله عليه وسلم بە درۆ بخرێنەوە بە عەرەبی ...\nموەتتەئ لە گرنگترین دانراوەکانی مالیک کوڕی ئەنەسە کە بە دەستی خۆی نووسیویەتی و نزیکەی چل ساڵ خەریکی نووسینی بووە. ھەموو پێشەواکان دانیان پێدا نابوو بە یەکەمی لە ناو ھەموو کتێبەکانی فەرموودەدا لە سەردەمی خۆی و دوای سەردەمەکەی تا سەردەمی ئیمامی بوخاری.\nئیننا لیللاھی وە ئیننا ئیلەیھی ڕاجیعوون ھەروەھا بە ئیستیرجاع ناسراوە. لە ئیسلامدا بەشێکی ئایەتی ١٥٦ی سووڕەتی بەقەڕەیە، و دروشمێکی قورئانییە بۆ موسڵمانان. واتە "بەڕاستی ئێمە موڵکی خواین و ھەر بۆ لای ئەویش دەگەڕێینەوە." و ئامانجیش لێی بەرزکردنەوەی ...\nقورئان بۆ سەر ٣٠ جوزء دابەشکراوە و ھەر جوزئێک ٢ حزبە و ھەر حزبێک و بۆ چوار پارچە دابەشکراوە. ھەموو جوزئێک بەناوێک ناسراوە ھۆکارەکەشی بۆ دەستپێکردنی ئەو وشەیە دەگەڕێتەوە، گرنگ ئەوەیە کە جوزئەکان ژمێردراون و دەست پێکردن و ناونا بە وشەی سەرەتا ھۆکار ...\nسوورەتی شەمس سوورەتی ٩١ی قورئانە و ١٥ ئایەتە. سوورەتێکی مەککەییە و دوای سوورەتی بەلەد دابەزیوە. دەروازەی قورئان دەروازەی ئیسلام\nئەبولحەسەن عەلائەددین بن عەلی بن ئیبڕاھیم بن موحەممەد بن مەتعەم ئەنساڕی ناسراو بە ئیبن شاتیر ، ، زانای گەردوونناسی و ماتماتیکی موسڵمانی دیمەشقی زۆربەی ژیانی بە کاری کات دانان و سەرپەرشتی کرنی بانگدەرانی مزگەوتی ئومەوی لە دیمەشق. ھەروەھا کتژمێری ھ ...\nئەبوو تەیب سەنەد کوڕی عەلی یەھودی یەکێک بووە لە جوەکانی عێڕاق لە سەدەی ھەشتەم، ئەستێرە ناس و ماتماتیکزان و ئەندازیار و وەڕگێر بووە. لە کۆشکی خەلیفە مەئموون کاری کردووە، پاشان لەسەر دەستی خەلیفە مەئمون ئایینەکەی لە جولەکە گۆڕیوە بۆ ئیسلام، بە وەرگ ...\nپارتی کۆمۆنیستی کوردستان یان کەکەپە پارتێکی سیاسیی کۆمۆنیستی کوردەکانی باکووری کوردستانە. پارتی کۆمۆنیستی کوردستان ئێستاکە بە دەستی محەممەد باران ڕێبەری دەکرێت.\nحیزبی کۆمۆنیستی تورکیا ناسراو بە تەکەپە-مەلە پارتێکی ماویستی سەربزێو لە تورکیایە کە دژ بە حکۆمەتی ئەو وڵاتە خەریکی شەڕی گەلە. ئەم پارتە لە ساڵی ١٩٧٢دا دامەزراوە و ئیبراھیم کایپاککایا دامەرێنەری بووە. دامەزرێنەرانی حیزبی کۆمۆنیستی تورکیا ئەندامانی ...\nپارتی کۆمۆنیستی مارکسیست-لێنینیست ناسراو بە مەلەکەپە پارتێکی کۆمۆنیستی خۆجەئیستی شاراوەیە. ئەم حیزبە جگە لە تورکیا، لە باکوور و ڕۆژئاوای کوردستانیش دژ بە حکۆمەتی تورکیا خەباتی چەکدارانە دەکات.\nبڕیارنامەی ١٨٧٤ی ئەنجومەنی ئاسایشی نەتەوە یەکگرتووەکان کە لە ڕێکەوتی ١٢ی حوزەیرانی ٢٠٠٩دا پەسندکرا، بەڵگەیەکی نێونەتەوەیییە لەمەڕ پەرەپێنەدانی کۆماری دیموکراتیکی گەلی کۆریا. ئەم بڕیارنامەیە لە دوای کۆبوونەوەی ژمارەی ٦٬١٤١ەم، بە ١٥ دەنگی لەگەڵ، ٠ ...\nعەبدوڵڵا ئۆجەلان ناسراو بە ئاپۆ ، کەسایەتی سیاسیی، تیۆریسیەن و زیندانی سیاسیی چەپگری کوردی خەڵکی باکووری کوردستان و ھەروەھا ڕێبەری ھزری و دامەزرێنەری بزوتنەوەی ناسراو بە پارتی کرێکارانی کوردستانە. ڕێکخراوەکەی لەلایەن یەکێتیی ئەورووپا و ئەمریکا و ...\nشەڕی کۆریا ، ، شەڕەکە لەنێوان کۆریای باشوور و کۆریای باکوور بوو کە ئەوەی یەکەمییان ویلایەتە یەکگرتووەکانی ئەمریکا پاڵپشتی بوو واتە لایەنی سەرمایەداران پاڵپشتییان دەکرد وە ئەوەی دووەمیان یەکێتیی سۆڤیەت واتە دەوڵەتە سۆشیالیستەکان یان کۆمۆنیستەکان پ ...\nشەڕی سۆڤیەت-ئەفغان ماوەی نۆ ساڵی خایاند، لە کانوونی یەکەمی ١٩٧٩ تاکو شوباتی ١٩٨٩. گروپێکی یاخیبوو کە ناسراو بوون بە موجاھیدین، لە پاڵ گروپێکی بچووکی ماویزم، شەڕێکی چریکیان دژی سوپای سۆڤیەت و کۆماری دیموکراتی ئەفغانستان ھەڵگیرساند، بە زۆری لەنێو ج ...\nقەیرانی ساڵی ١٩٤٦ی ئێران کە ھەروەھا ناسراویشە بە کێشەی ئازەربایجان یەکێک بوو یەکەمین کێشەکانی جەنگی سارد کە دەستی پێکرد بەھۆی ئەوەی جۆزێف ستالینی سەرۆکی یەکێتیی سۆڤیەت ڕەتی کردەوە لە ئێران بکێشێتەوە سەرەڕای ئەوەی پێشتر بەڵێنی دابوو. بەپێی بەڵێننا ...\nسیر لەمێژە بە خۆراکێکی پزیشکی ناسراوە. سەردەمێک بۆ خۆپاراستن لە تاعون بەکارھاتووە. ھیپۆکرات ھەڵمی سیری بەکارھێناوە بۆ چارەسەرکردنی شێرپەنجەی ملی منداڵدان. لە جەنگی جیھانی دووەمدا، سیر لەسەر برین دانراوە کە وەکوو دەرمانی دژەژی سوودی لێ وەرگیراوە ک ...\nداغستان ، بەناوی فەرمی کۆماری داغستان ، کۆمارێکە لە ڕووسیا و لەقەراخی دەریای کاسپیەن ھەڵکەوتووە، لە قەوقازی باکوور و ئەورووپای ڕۆژھەڵاتە. ئەم ناوچەیە لە باکووری قەوقازی گەورەیە ھەڵکەوتووە و بەشێک لە ناوچەی فیدراڵی قەوقازی باکوورە. ئەم کۆمارە بە ب ...\nزمانی سوێدی یەکێکێکە لە زمانە ھیندۆئەوڕوپیەکان، لەخێزانی زمانەکانی گێرمەنی باکور وە نزیکەی ٩ میلیۆن کەس ئاخاوتنی پێدەکات زۆرینەی ئەوانەی بەم زمانە دەدوێن دانیشتوی سوێدن لەگەڵ ھەندێک لە دانیشتوانی فنڵەنداسوێدی زۆر لە زمانی نەرویژ نزیکە تا ڕادەیەکی ...\nئەڵمانیا کەوتوەتە ڕۆژاوا و ناوەندی کیشوەری ئورووپا. ئەڵمانیا لە باکوورەوە لەگەڵ دانمارک، لە ڕۆژھەڵات لەگەڵ پۆڵەندا و کۆماری چیک، لە باشوور لەگەڵ ئوتریش و سویس، لە باشووری ڕۆژاوا لەگەڵ فەڕانسە و لووگزەمبوورگ و لە باکووری ڕۆژاوا لەگەڵ بەلجیکا و ھول ...\nفۆلکسڤاگن پاسات ئۆتۆمبێلێکی خێزانی گەورەیە، کەلەلایەن کۆمپانیای زەبەلاحی ئەڵمانیای فۆلکسڤاگنەوە بەرھەمدێت لەساڵی یەوە تاکو ئێستا، کە ھەشت شێوەی ھەبووە کە شێوەکانیان نزیک بووە لەھەریەک لە ئۆتۆمبێلەکانی. بەهۆی درووستکردنی هەریەکە لە ئۆتۆمبێلەکان لە ...\nسکاندیناڤیا نیمچەدوورگەیەکە دەکەوێتە باکوری ئەوروپا. پێکدێت لەم وڵاتانە: دانمارک، نەرویژ و سوید هەندێک جاریش ئەم وڵاتانەش بە وڵاتانی ئەسکەندناڤی دێنە ئەژمار بەهۆی مێژوو و کلتووری نزیکی ئەم وڵاتانەش، لە وڵاتە سەرەکییەکانی ئەسکەندیناڤیا بۆیە پێیان ...\nزمانی تاڵشی زمانێکە کە خەڵکی تاڵش قسەی پێدەکەن. لە ڕووی بنەماڵەوە بەشێکە لە زمانە ھیندوئەورووپایییەکان. ئەم زمانە لە پارێزگای گێڵان و بەشێکی پارێزگای ئەردەوێڵ لە ئێران و ھەندێک ناوچە لە باشووری ئازەربایجاندا، لەلایەن ٢٠٠٫٠٠٠ کەس بەکاردەھێنرێت. ئە ...\nزمانی سمنانی یەکێک لە زمانەکانی پارێزگای سمنان لە وڵاتی ئێرانە. سمنانی یەکێک لە زمانەکانی باکووری-ڕۆژاوای ئێرانە. ھەندێک لە زمانناسەکان بڕوایان وایە کە سمنانی لەگەڵ زمانەکانی دەوروبەری دەریای کاسپیەن پێوەندی ھەیە. ڕستەیەک بە زمانی سمنانی: "سێمەنی ...\nبوومەلەرزەکەی ٢٠١٧ لە ١٢ی تشرینی دووەمی ساڵی ٢٠١٧دا ڕووی دا. شوێنەکانی بوومەلەرزەکە لە ٣٢ کیلۆمەتریی ھەڵەبجە و ھەروەھا لە نزیکیی ئەزگڵەدا دیاری کراوە. گەورەیی بوومەلەرزەکە ٧٫٣ پلەی ریختەر بووە.\nبوومەلەرزەی وان لە ساڵی ٢٠١١ ، بوومەلەرزەیەک بە گوڕی ٧.٢ پلە بە گوێرەی پێوەری ڕیختەر بوو کە شاری وان لە باکووری کوردستانی لە ڕێکەوتی ٢٣ی تشرینی یەکەمی ساڵی ٢٠١١ لە کاتژمێر ١٣:٤١ بە کاتی ناوچەیی، بۆ ماوەی ٢٥ چرکە ھەژاند. ناوەندی بوومەلەرزەکە، لە ١ ...\nزمانی ئیتالی یەکێکە لە زمانە ھیندۆئەوروپییە ڕۆمانسییەکان وە فەرمییە لە یەکێتی ئەوڕوپا وە بەڕێژەیەکی بەرچاو نزیکە لە زمانەکانی ئیسپانی و فەڕەنسی و پورتوگالی وە فەرمیە لە یەکێتی سویسڕا ژمارەی قسەکەرانی نزیکەی 60 ملیۆنە وەک زمانی دووەم نزیکەی 126 مل ...\nزمانی ئیری ، یان گادێلی ئیری، یەکێک لە زمانەکانی گادێلی لە بنەماڵەی زمانەکانی ھندوئەورۆپاییە. زۆرتر لە شوێنی گاەلتاچتی ئیرلەند دا قسەی پێ دەکرێ. ئیری وەکوو زمانی نەتەوەیی و فەرمی ئیرلەند، ئیرلەندی باکوور و لە زمانەکانی یەکێتیی ئەورووپا دەناسرێ. ئ ...\nزازاکی یەکێکە لە شێوەزارە کوردییەکان کە لە باکووری کوردستاندا کۆمەڵە کوردێک پێی قسە دەکەن. لە شارەکانی وەکوو: ئامەد و دێرسیم زازاکی ھەوە. ھەتا ماوەیەکیش لەمەوبەر، ئەو کەسانەی بە زمانی زازا قسە دەکەن، بە بەشێکی دانەبڕاو لەکورد لەقەڵەم دەدران کە بە ...\nزمانی ڕوسی زمانێکە کە خەڵکی ڕووس قسەی پێدەکەن. زمانی ڕووسی زۆرترین زمانی بەکارھێنراوە لە ئەورووپا و بەربڵاوترین زمانە لە زمانە سلاڤییەکان. زمانی ڕوسی لە وڵاتەکانی ڕووسیا، بیلاڕووس، کازاخستان، قرغیزستان و ھەروەھا لە نەتەوە یەکگرتووەکان زمانێکی فەر ...


"پشكی 320 ملیار دینارەكەی هەرێم وەك خۆی نامێنێتەوە"\nHome›ئابووری›“پشكی 320 ملیار دینارەكەی هەرێم وەك خۆی نامێنێتەوە”\nئەندامێكی لیژنەی دارایی لە ئەنجوومەنی نوێنەرانی عێراق رایده‌گه‌یه‌نێت: نازانین نیازی حكومەتی عێراقی چی دەبێت لە ناردنی پارە بۆ هەرێمی كوردستان لەدوای ئەوەی ئەم مانگەش 320 ملیار دینارەكەی نارد، چونكە دەبێت هەولێر و بەغدا رێككەوتنێكی نوێ واژوو بكەنەوە، ده‌شڵێت: “پێدەچێت ئەو 320 ملیارە زیاد یان كەم بكات”.\nشیروان میرزا، ئەندامی لیژنەی دارایی لە ئەنجوومەنی نوێنەرانی عێراق بە SNNی راگەیاند: “ئەمڕۆ پەرلەمان كۆدەبینەوە و خوێندنەوەی دووەم بۆ پرۆژەیاسای پڕكردنەوەی كورتهێنان دەكەین كە حكومەتی عێراق بۆ پڕكردنەوەی كورتهێنان داوای قەرزی 41 تریلیۆن دیناری كردووە، بێگومانیش پەرلەمان لەسەر ئەم بڕە پارەیه رازی نابێت، بەڵام لە هەموو حاڵەتەكاندا هەر لەم هەفتەیەدا ئەو بابەتە كۆتایی پێدێت و خوێندنەوەی سێیەم و دەنگدانی لەبارەوە دەكرێت”.\nئه‌و ئه‌ندامه‌ى ئه‌نجوومه‌نى نوێنه‌رانى عێراق كه هاوكات ئه‌ندامى فراكسیۆنى سه‌وزه ئه‌وه‌شى خسته‌ڕوو: “رێككەوتنی نێوان هەولێر و بەغدا بووەتە بەشێك لە دەنگدان بە پرۆژەیاسای قەرزكردن، هەرچەندە بە گوێرەی رێككەوتنی پێشوو بۆ ئەم مانگەش دەبێت بەغدا 320 ملیار دینارەكە بۆ هەرێم بنێرێت ئەوەش لەدوای ئەوەی وەزارەتی دارایی دەستی بە دابەشكردنی مووچەی فەرمانبەرانی خۆی كرد”.\nئەو ئەندامەی لیژنەی دارایی لە ئەنجوومەنی نوێنەرانی عێراق له‌باره‌ى پشكى 320 ملیار دیناره‌كه‌ى هه‌رێم زانیارى زیاترى خسته‌ڕوو و ئاماژه‌ى به‌وه‌شكرد: “نازانین نیازی حكومەتی عێراقی چی دەبێت بە تایبەت كە لەدوای ئەم مانگەوە كۆتایی بە رێككەوتنی ناردنی 320 ملیار دینار دێت، بۆیە دەبێت جارێكی دیكە هەولێر و بەغدا رێككەوتنێكی دیكە واژوو بكەنەوە، من پێموایه گۆڕانكاری بەسەر بڕی ئەو 320 ملیار دینارەدا دێت بە زیاد كردن یاخود كەمكردن، چونكە بەدڵنیاییەوە ئه‌و بڕه پاره‌یه وەك خۆی نامێنێتەوە”.\nسوارێز زانیاری نوێ لەسەر رۆشتنی لە بەرشەلۆنە ئاشکرا دەکات\nفازل نەبی: هەرێم تا ئێستا پارەی نەوتی رادەستی بەغدا نەکردووە\nله گه‌رمیان ژماره‌یه‌ك فه‌رمانگه بایكۆتى ده‌وامیان كرد\nكازمی دەیەوێت ئەمڕۆ لایەنە سیاسییەكانی عێراق ڕازیبكات بۆ ناردنی 320 ملیارەكە


نەوزادی موهەندیس : بەرەو بە لوبنانیكردنی عێراق و ڕۆڵی كورد لەو نێوەندەدا . – WTARIKURD\nنەوزادی موهەندیس : بەرەو بە لوبنانیكردنی عێراق و ڕۆڵی كورد لەو نێوەندەدا .\nئاشكرایە كێشەی وڵاتی لوبنان كێشەیەكی ئاڵۆز و تێكچڕژاو ودرێژخایەنە و لەمێژەینەیە و هەر لەسەرەتای دامەزراندنی ئەو وڵاتەوە 1920 و سەربەخۆبوونی لە ژێر ئینتیدابی فەڕەنسادا لە ساڵی 1943 وە دەستیپێكردوە ، بەڵام لەساڵی 1975 وە ململانێكان سەریاندەركرد بۆ شەڕی ناوخۆیی و تایەفی و ئاینی ( 15 ساڵەی ) و ئیدی تا ساڵەكانی 1989 بەردەوام بوو تا ئەو كاتەی ڕێكەوتننامەی تائیف لە نێوان سەرجەم لایەنە ناكۆكاندا لەژێر چاودێری سعودیەكاندا واژۆكراو هەموانیش پابەندبون پێوەی و بەم شێوەیە كۆتایی بە شەڕێكی خوێناوی ناوخۆیی تایەفی و ئاینی لەو وڵاتەدا هات .\nلوبنان بۆ خۆی وڵاتێكی بچوكی 10452 كیلۆمەتر چوارگۆشەی 5ر4 ملیۆن كەسیە ، بەڵام لەڕووی ئەدەب و هونەر و فەرهەنگ و وەرگێڕان و چاپەمەنیی و ئازادی ڕۆژنامەوانیەوە یەكەم وڵاتی عەرەبی و ناوچەكە بوە و مێژوویەكی زێڕینی هەیە . لوبنان لە چەندین ئاین و مەزهەب ( 18 مەزهەب ) ی جیاواز پێك دێت هەر لە ئیسلام ( سونە و شیعە) و مەسیحی ( دورزی وئەرسۆدۆكس و كاسۆلیك و ئەرمەن و ئاشور و كلدان و سریان و… هتد ) و چەندین سەركردە و ڕەوت و پارتی سیاسی لەهەموو ئاین و مەزهەبەكانی تیادایە .\nخاڵی هەرە لاوازی سیستەمی حوكمڕانی لوبنان هەر لەسەرەتاوە تاكو ئێستا بریتی بوە لە دابەشكردنی دەسەڵات و پۆست و پایە سیادی و گرنگەكان لەسەر بنەمای تایەفی و دینی لەنێوان موسڵمان و مەسیحیەكانداو لەناو ئەوانیشدا دابەشكراوەتە سەر مەزهەبە جیاوازەكان ، كە هەمیشە ئەم خاڵە جێگەی ناكۆكی و ململانێكان بوە و وەكو پشكۆیەكی گەشاوەی ژێر خۆڵەمێش وابوە كە چاوەڕوانی كاتی دیاریكراوی كردوە بۆ تەقینەوە و هەڵایسانی جەنگی ناوخۆ و هەر ئەم هۆكارەش بوە كە لوبنان بە هەمیشەیی بۆتە جێگەی ململانێ ناوچەیی و تەنانەت نێودەوڵەتیەكانیش ، لەلایەك فەلەستینیەكان و سوریاییەكان و عێراقی و ئێرانی و كەنداویەكان و لەولاشەوە ئیسڕائیل و فەڕەنسا و ئەمریكاو وڵاتانی تریش .\nهەڵكەوتەی جوگرافیای لوبنان بەشێوەیەكە كەوتۆتە چەقی ڕۆژهەڵاتی ناوەڕاست و سەر دەریای سپی و دراوسێی سوریا و ئیسڕائیل ، كە دوژمنایەتی مێژوویان هەیە و لوبنانیش بەو توانا مادی و مرۆییە كەمەی كە هەیەتی هەمیشە بۆتە جێگەی چاوتێبڕینی سوریا لەلایەك و ئیسڕائیلیش لەولاكەی ترەوە و لەساڵانی هەشتاكانیشەوە ئێرانیشی هاتۆتە سەر .\nئەوەی گرنگە كە باس بكرێت سوریای گەورە لەمێژوودا هەمیشە لوبنانی بەبەشێك لەخۆی زانیوە و ئێرانیش لەم دوایانەدا بەهۆی بون و گەورەبونی ڕۆڵ و كاریگەری شیعەكانی ئەو وڵاتە لوبنانی كردۆتە پێگەیەكی گەورە و سەنگەری یەكەمی ململانێكانی لەگەڵ ئیسڕائیل وئەمریكاو ڕۆژئاوادا و گەرەكێتی خەونە مێژوییەكەی شیعە بێنێتە دی بەوەی كە ناوچەی ( هیلالی بەپیت) یەكپێبگرێتەوەو شیعەشی تیادا زاڵ بكات لەڕێگەی حیزبوڵای لوبنانیەوە كە لەساڵی 1982 وە دامەزراوە كە لە ئێستادا بە ڕابەرایەتی حسن نەصروڵا بۆتە باسكی بەهێزی مقاوەمەتی لوبنانیەكان لەبەرامبەر ئیسڕائیل و بۆ ناوخۆش لەبەرامبەر سونەو مەسیحیەكانیشدا و لەسەر زەمینی واقیعیش باڵادەستی سەربازی و چەكداری و سیاسیشە لەگەڵ حیزبی ئەمەلی نەبیه بەڕیدا . لە كێشە و ڕاپەڕینەكانی گەلانی سوریاشدا ماوەی 5 ساڵە بە گەرمی بەرگری لە ڕژێمی بەشار ئەسەد دەكات . بەم شێوەیە لوبنان بە پراكتیكی وڵاتێكی یەكو یەكگرتو نەماوە و هەمیشە ئامادەیە بۆ هەڵایسانی شەڕی ناوخۆی نێوان لایەنە ناكۆكەكان و ململانێ تایەفی و دینیەكان هێندە تۆخ بونەتەوە كە ئومێدیان بەچارەسەر نەهێشتۆتەوە و نزیكەی ساڵێكیشە ئەو وڵاتە بێ سەرۆكە .\nلە ئێستاشدا و دوای 13 ساڵ لە ڕووخاندنی ڕژێمی بەعسی صدامی لە عێراقیشدا ئاڕاستەكان بە شێوەیەكن كە عێراقیش هەمان كار و كردەوەی لوبنانی بەسەر بێت و بەپراكتیكیش لە ساڵی 2003 وە هەموو پۆست و پایە سیادی و گرنگەكانی عێراق لەسەر بنەمای تایەفی و دینی و نەتەوەی دابەشبونە و ئەوەی لایەنی زاڵ و باڵادەستیشە بریتیە لە مەزهەبی شیعەی عەرەب و لەناویشیاندا حیزبی دەعوە كە بەگشتی شیعەكان سەر بە ئێرانن و لەخولگەی كۆماری ئیسلامی ئێراندا دەسوڕێنەوە و هەمان سیاسەت و ستراتیژی شیعە مەزهەبیان هەیە كە ناوچەی هیلالی بە پیت لە لوبنان و سوریا و عێراق و ئێران و كەنداویەكان لەیەك بدەنەوە لە ژێر باڵادەستی شیعە مەزهەبدا .\nلەماوەی 13 ساڵی ڕابووردودا عێراقێكی خاوەن مێژووی زیاد لە 3 هەزار سالە و جوگرافیایەكی گرنگ و دەوڵەمەند و بەپیتی ژێر خاك و سەرخاكەكەی و فراوانی و گەورەیی ڕوبەر 437000 كیلۆمەتر چوراگۆشە و ژمارەی دانیشتوانی 35 ملیۆن كەس بونەتە جێگەی یەكلاكردنەوەی ململانێ ناوچەیی و نێودەوڵەتیەكان لە نێوان عەرەب و تورك و فارس و كوردا و لەولاشەوە لە نێوان عەرەبی سونەو شیعە مەزهەبدا و لەلای سێهەمیشەوە لەنێوان ئیسلامی سەلەفی و توندڕەو و میانڕەوەكاندا و لەلای چوارەمیشەوە لەنێوان تورك و فارسدا و لەلای پێنجەمیشەوە لەنێوان زلهێزەكانی دونیاشدا ، بەهۆی ئەم هەموو پیلان و چاوتێبڕین و تەماعكاریانە لە عێراق و خاك و گەلانیدا عێراقێكی بە پراكتیك دابەشكراو و هەژار و چەقبەستوو دروست بوە و هیچ ئومێدێك نیە بە چارەسەرو دواڕۆژێكی ڕوون .\nكێشە گەورەكەی گەلانی عێراق لە سەركردە و حیزبە سیاسیەكانیدایە و هەموانیان لەهەوڵی بچوككردنەوەی بەرانبەر و زاڵكردنی خۆیاندان و و هیچ بڕوایەكی ڕاستەقینەیان بە دەستور و دیموكراسی و ئازادی و مافی مرۆڤ و دادپەروەری كۆمەڵایەتی و بنەماكانی پێكەوە ژیان و كاركردن و سیستەمی حوكمڕانی پەڕلەمانی و فیدڕاڵی نیە ، بەو پێەی كە شیعەش زۆرینە و باڵادەستن هەموو كێشە و كەموكوڕیەكان ڕوودەكاتەوە ئەوان ، بەهۆی ناكۆكی و هەمە چیزەیی لەناو خۆیاندا ، بۆیە شیعە خۆیان بونەتە هۆكاری سەرەكی بۆ دابەشبوون و لێكترازانی گەلانی عێراق و زەمینە خۆشكەری دابەشبون و هێنانە ئارای شەڕی ناوخۆی تایەفی و دینی و نەتەوەیی و هێنانی هەموو ڕێكخراوە ئیسلامیە سەلەفیە توندڕەو و جیهادیەكان بۆ ناو عێراق هەر لە قاعیدە و داعش و ئەوانی ترەوە .\nبۆیە لە ئێستادا و دوای 13 ساڵی حوكمی سەرنەكەوتوی شیعەكان و بەتایبەتیش دەعوەییەكان ، پێدەچێت ئێرانیەكان لەهەوڵی گۆڕٍینی كاراكتەر و هێز و هاوكێشەكان بن و گەرەكیان بێت نمونەی حیزبوڵای لوبنانی لە عێراقیشدا دوبارە بكەنەوە و هەمان ڕۆڵی حەسن نەصروڵاش بدەنە ڕەوتی صەدر و موقتەدا صەدر لەبەرامبەر حیزب و سەركردەكانی دەعوەدا و لەهەمان كاتیشدا مەرجەعیەتی نەخۆش و بەتەمەنی ئایەتوڵا عەلی سیسانی لە نەجەفیش تەسلیم بە نەوەیەكی نوێ و گەنج و گوێڕایەڵتر بۆ قوم و مەشهەد بهێننە سەر گۆڕەپانی سیاسی و دینی و مەزهەبی لە عێراقدا .\nڕەوتی صەدر و صەدر بۆخۆشی ڕەوتێكی توندڕەو و دەمار گیر و گوێڕایەڵترن بۆ مەزهەبی شیعە و ئێران و بێ ئەزمون وشەڕفرۆش و بوێرتریشن بە بەراوورد بە جەماوەری دەعوە و مەجلیسی ئەعلا و ئەوانی تر و بەپراكتیشكش خاوەنی هێزێكی چەكداری ( میلیشیای صەدر) شەقامی زۆرینەی شیعەشن لەباشور و ناوەڕاستی عێراقدا و لە ناو حكومەت و پەڕلەمانیش خاوەن وەزیر و فراكسیۆنێكی گەورە و كاریگەرن و ماوەی 3 مانگی ڕابووردوو چەند هەفتەی ڕابووردوش و ئامادەبونی ملیۆنان كەس بەڕابەرایەتی صەدر بۆ خۆپیشاندان و داواكردنی چاكسازی و لێپرسینەوەی گەندەڵكاران بەڕاستی بونەتە جێگەی متمانە و بڕوای زۆرینەی شەقامی شیعە مەزهەبی عێراق و لەهەمان كاتیشدا بونەتە مایەی مەترسی و هەڕەشە و خاوەن هەژموون وفشاریش و بە هەقیقەتیش صەدر و صەدریەكان بونەتە ڕابەر و دەستپێشخەر و وەك دەڵێن ( ڕەشمەی ئیشوكارەكانیان گرتۆتە دەست خۆیان) .\nپرسیار لێرەدا ئەوەیە ئایا دۆخی سیاسی عێراق بەرەو كوێ هەنگاو دەنێت و لە كۆتاییدا بە چ ئاڕاستەیەكدا دەشكێتەوە و لەنگەر دەگرێت ؟ و ئەی دۆخی هەرێمی كوردستان و كورد لەو عێراقەی ئایندەدا بەكوێ دەگات ؟\nئەوەی پێشبینی دەكرێت دۆخی سیاسی عێراق گۆڕانی گەورەی بەسەردا بێت بەهۆی فشار و كاریگەری ئەم ڕەوتە توندەی صەدریەكان بۆ سەر حكومەت و لەكۆتاییدا وەكو شۆڕشی ئیسلامی ئێرانی ساڵی 1979 پیاوانی ئاینی شیعە مەزهەب كۆنتڕۆڵی هەموو كاروبارەكان و جومگەكانی دەسەڵات بكەن و هەمان ئەزمونی سەركەوتوی ئێرانی 37 ساڵە لە عێراقدا دووپات بكەنەوە لە ڕێگەی بەهێزكردنی حەشدی شەعبی شیعە مەزهەبەوە .\nئا لەو كاتەشدا كورد پێگە و سەنگینی خۆی لەدەست دەدات كەبەداخەوە لەدوای چەند ساڵێك لە بەهێزی پێگەی كورد لە بەغداد و عێراقدا ئێستا كورد نەشەریكی ڕاستەقینە و نەهاوبەشی گوێلێگیراو و نەدۆستی ڕاوێژپێكراو ماوەتەوە و تەنانەت لەو گۆڕٍانگاریە نزیكەی حكومەتی عەبادیشدا بەجدی و بەگەرمی پرس و ڕا بە سەركردایەتی كورد نەكراوە و پێشدەچێت ئەوەی گەرەكیان بێت جێبەجێیی بكەن و لەمەشدا دەسەڵاتێكی تاكڕەوی شیعە مەزهەبی بەهێز دادەمەزرێت بەبێ بەشداریەكی كارای كورد . كە بەداخیشەوە لە ئێستادا نێو ماڵی كورد بۆخۆی لێكترازاو و دوور لەیەك و دڕدۆنگن و یەك و یەكگرتوو نەماونەتەوە ، كە ئەمەش خاڵی لاوازی كوردە و لەنێوان بەرداشی بەهێز بوونی بەغداد بەپشتئەستوری بە ئێرانی زلهێزی ناوچەكە و توركیاو عەرەبی سونە مەزهەبی ناوچەكە و گۆڕانكاریە گەورەكانی دونیا و ناوچەكەش كورد دەستەپاچە وەستاوە و ئامادە نیە بۆ دوای ئەو گۆڕانكاریانە و بەرچاو و نەخشە ڕێگایەكی ڕوونی لەبەردەستدا نیە . هەربۆیە دۆخی عێراق و كوردستان بەرەو ئاقاێكی تاریك هەنگاو دەنێت و هەموو ئەگەرەكانیش هەر لە كودەتای سەربازیەوە بۆ هەڵوەشانەوەی دەوڵەت و دامودەزگاكان و هەڵپەساردنی دەستوور و هەڵایسانی شەڕی ناوخۆیی و تایەفی و دینی و پەلاماردانی هەرێمی كوردستان و … هتد . بەكراوەیی ماونەتەوە و كە هیچیان بە قازانجی كورد ناشكێنەوە بەتایبەتیش لەڕووی سیاسی و ئابوری و سەربازیەوە . بۆیە دووبارەكردنەوەی ئەزمونی سیستەمی حوكمڕانی لوبنان لە عێراقدا سەرەتاو ئاسۆكانی وەدەركەوتوون كە بەداخەوە مژەدەبەخشی ئایندەیەكی تاریكتر و وێرانتر و شڵژاوتر دەبەخشن .\nجیهاد محەمەد : کتێبی فرەکولتوورخوازی .


دادگای تێهه‌ڵچونه‌وه‌ی ئه‌مریكا داوایه‌كی دۆناڵد تره‌مپ ره‌تده‌كاته‌وه - چرکە\nسەرەتا / جیهان / دادگای تێهه‌ڵچونه‌وه‌ی ئه‌مریكا داوایه‌كی دۆناڵد تره‌مپ ره‌تده‌كاته‌وه\nتۆڕی هه‌واڵی BBC ئه‌مڕۆ هه‌ینی بڵاویكردوه، دادگای تێهه‌ڵچونه‌وه‌ی ئه‌مریكا داوایه‌كی دۆناڵد تره‌مپی بۆ رێگریكردن له لیژنه‌ی لێكۆڵینه‌وه له ڕوداوه‌كانی (كانونی دوه‌م/1)ی 2021 و وه‌ستاندنی كاره‌كانی لیژنه‌كه ره‌تكردوه‌ته‌وه كه داوایكردبو، پێداچونه‌وه به به‌ڵگه و تۆماره ده‌نگییه‌كانی ئه‌و ڕۆژه‌ی كۆشكی سپیدا نه‌كرێت، بۆئه‌وه‌ی نه‌بێته ڕێگایه‌ك بۆ ده‌ستكه‌وتنی به‌ڵگه‌ی دیكه.\nئاماژه‌ی به‌وه‌شكردوه، تره‌مپ مشتومڕی ئه‌وه‌ی له‌گه‌ڵ دادگا كردوه كه ڕابردوی خۆی و ته‌واوی به‌ڵگه‌كانی له‌لایه‌ن ده‌سه‌ڵاتی جێبه‌جێكردنه‌وه له جێگایه‌ك پارێزراون كه ده‌بێت وه‌ك هه‌ر سه‌رۆكێكی دیكه پارێزگاری له‌و به‌ڵگانه بكات، له‌به‌رمبه‌ریشدا، جۆ بایدن هه‌مو ده‌سه‌ڵاتێكی به لیژنه‌ی لێكۆڵینه‌وه داوه تا لێكۆڵینه‌وه‌كانی خۆیان به‌بێ هیچ وه‌ستانێك ئه‌نجامبده‌ن.\nهه‌روه‌ها، بۆ چه‌سپاندنی یاسا و ده‌سه‌ڵاتی دادگا، سێ دادوه‌ر له دادگای تێهه‌ڵچونه‌وه ئه‌مریكا له ناوچه‌ی كۆڵمبیای سه‌ر به‌واشنتنی پایته‌خت رایانگه‌یاند،”ئه‌و به‌ڵگانه‌ی دۆناڵد تره‌مپ خستویه‌ته به‌رده‌ستی دادگاكه‌مان، بنه‌مایه‌كی یاساییان نییه و ناتوانن گه‌ره‌نتی جێبه‌جێكردنی بڕیاره‌كه‌ی تره‌مپ بكه‌ین و بۆیه ره‌تیده‌كه‌ینه‌وه”.\nهەواڵی دواتر واشنتۆن ئامادەیی خۆی بۆ دانووستانی ڕاستەوخۆ لەگەڵ ئێران لەسەر بەرنامە ناوەکییەکەی دەردەبڕێ\nهەواڵی پاشتر حکومەتی ھەرێمی کوردستان قەرزەکانی لە کۆمپانیاکان وەردەگرێتەوە


بایگانی‌های کوردی - دهیاری نلاس\nبەشێک لە منداڵان لە یەکەم ساڵی خوێندنیاندا حەزیان لە قوتابخانە نییە، لەو ساڵەدا بەتایبەت ڕۆژەکانی سەرەتای قوتابخانەیان ساتەکانیان بە زەحمەت لێدەڕوات، تەنانەت کێشە بۆ دایک و باوکیان دروستدەکەن و نایانەوێت …\nھاوکات لە گەڵ دەست پێکردنی وەرزی نوێ قوتابخانەکان و زانکوکان دەستیان بە کار کرد ھەر بەو بۆنەیەوە مەلا مەحەمەدی ئەنجەوی شۆڕای شارەدێی نەڵاس پەیەمێکی بڵاو کردەوە، دەقی پەیامەکە بەم جۆرەیە؛ …\nبە پێی ھەواڵنێری #نەڵاس_خەبەر بە گێڕانەوە لە کاناڵی دوکتور خزری، بە بۆنەی کۆچی دوایی مامۆستا ڕەسووڵ نادری، دوکتۆر ڕەسووڵ خزری نوێنەری پیرانشار و سەردەشت پەێامێکی ئاراستەی خەڵکی کوردستان کرد، …\nاقتصادی و اجتماعی/سیاسی/فرهنگی هنری/کوردی\n( پیرۆزبایی ڕۆژی ھەواڵنێر ) بە بۆنەی ١٧ گەلاوێژ ڕۆژی ھەواڵنێر ، شۆڕا و دئھیاری پەیامێکی پیرۆزباییان ئاراستەی چالاکانی بواری ھەواڵ کرد. دەقی پەیامەکان بەم جۆرە بوو؛ کاتێک خۆشی و …\nکوردی/ورزشی و حوادث\nئاگرتێبەربونی ئاغەڵە مەڕێک لە گوندی خولیسان\nئەمڕۆ ڕێکەوتی ٤ مانگی گەلاویژی ساڵی ١٣٩٧ ھەتاوی لە گوندی خولیسان پەرژینی ئاغەڵە مەڕێک ئاگری تێبەربوو کە بە خۆشیەوە کوژایەوە 🔥 ئاگرکەوتنەکە له گوندی #خولیسان رووی دا کە به خێرایی …\nئاگرتێبەربونی لێڕەواری نێوان نەڵاس کاژێ\n ئاگرتێبەربونی لێڕەواری نێوان نەڵاس کاژێ ،کەبەفریاکەوتنی سەیارەی ئاگرکوژێنەوەی نەڵاس وبەدوای ویش دابەشداری بەجێی سەیارەی ئاگرکوژێنەوەی سەردەشت بەبەشداری شۆڕای ئیسلامی وکاربەدەستانی دێهیاری و لاوانی بەهیممەتی نەڵاس وکاربەدەستانی جەنگەڵ بانی سەردەشت …\nسەردانی نوێنەری سەردەشت و پیرانشار بۆ نەڵاس\n“دوکتوور رەسوول خزری” نوێنەری سەردەشت و پیرانشار لە نێزیکەوە سەردانی پڕۆژەی ئاوەدانی نەڵاسی کرد. لەو سەردانە دا کە لە ڕۆژی 7 پووشپەڕی سالی 1397 هەتاوی دا بە ڕێوە چوو، بەخشداری بەخشی …\nدەقی پەیامی پێشنوێژی مزگه‌وتی قیبله بۆ ئاوەدانی نەڵاس\nبسم الله الرحمن الرحیم… سلام علیکم پێش هه‌موو شتێک پڕ به پانایی ئاسمانه‌کان و زه‌وی شوکر و سوپاس بۆ خزمه‌ت په‌روه‌ردگاری تاقانه و بی‌ئاواڵ سه‌باره‌ت به هه‌موو نیعمه‌ته‌کانی دیار و …\nاقتصادی و اجتماعی/کوردی/مذهبی\nدەقی پەیامی پیرۆزبایی هیندێ لە کەسایەتیەکانی شارە دێی نەڵاس و دەورووپشتی\nبە بۆنەی هاتنی جەژنی پیرۆزی ڕەمەزان چەند پەیامی پیرۆزبایی لە خەڵکی نەڵاس : بەناوی خواوەندی بەخشەندە ودلۆڤان کەبێ ئێزنی نییە هیچ شتێ لەژێرئەرزولەسەربەرزولەئاسمان، هاوشاریانی بەڕێزوبڕوادارانی بەهێزبەبۆنەی تەواوکردنی مانگێ بەندەگی خوایی …\nریاڵ مەدرید بۆ شوێنگرتنەوەی زێدان پلانی دووەم بەکار دەھێنێت\nبە پێی ڕاپۆڕتی تۆڕی هەواڵی نەڵاس پێگەی ئاس بڵاوی کردەوە کە ئیدارەی یانەی ریاڵ مەدرید و پێرێزی سەرۆک بە شێوەیەکی رەسمی ھێنانی پۆچیتینۆی راھێنەری تۆتنھام یان رەتکردەوە بۆیە لە ئێستادا …